Epson učestvuje u projektu "Primenjena nostalgija"\nEpson učestvuje u projektu “Primenjena nostalgija” – Personal magazin\nKompanija Epson nastavila je sa učešćem u projektu “Primenjena nostalgija” koji putem izložbe fotografija povezuje sličnosti glavnih gradova predsedavajućih zemalja članica Evropske unije sa Beogradom. Nakon Madrida koji je predstavljen…\nKompanija Epson nastavila je sa učešćem u projektu “Primenjena nostalgija” koji putem izložbe fotografija povezuje sličnosti glavnih gradova predsedavajućih zemalja članica Evropske unije sa Beogradom. Nakon Madrida koji je predstavljen sredinom ove godine, ovog puta, Beograd se povezao sa Briselom, povodom završetka belgijskog predsedavanja Evropskom unijom gde su prikazane fotografije belgijskog autora Džima Samkea i naše autore Goranke Matić. Izložba će trajati od 19. Novembra do 31. decembra 2010, u galeriji RTS-a, Takovska 10.\nProjekat “Primenjena Nostalgija” je zamišljen kao serija zajedničkih izložbi fotografija dva eminentna fotografa – jednog iz Srbije i jednog iz zemlje presedavajuće EU. Autor iz Srbije, Goranka Matić, boravila je nedelju dana u Briselu u toku kojih je fotografisala mesta, događaje, scene i ljude koji su je podsetili na Beograd. Autor iz Belgije, Džim Samke, posetio je Beograd i fotografisao grad objektivom “nostalgičnog“ fotografa. Svaki autor je odabrao 20 fotografija i prikazao ih je na ovoj izložbi.\n“Nakon zbližavanja Beograda i Madrida, kroz izložbu fotografija “Primenjena Nostalgija”, kompanija Epson i dalje snažno podržava ovaj projekat i svojim doprinosom, čini da se dve evropske metropole kakve su Beograd i Brisel osećaju bliže” izjavio je gospodin Marko Jovanović, predstavnik kompanije Epson za Srbiju. “ S obzirom da su naši štampači velikog formata Espon Stylus Pro 9880 i 9900, prepoznati kao izbor profesionalnih fotografa širom sveta, i da su sve fotografije na izložbi odštampane uz pomoć ovih uređaja na najkvalitetnijem papiru, verujemo da ćemo sa ovim sponzorstvom biti još bliži fotografiji”.\nObe izložbe otvara potpredsednik Vlade Republike Srbije za evropske integracije gospodin Božidar Đelić, zajedno sa ambasadorom Republike Srbije u Belgiji i ambasadorom Belgije u RepubliciSrbiji.\nEpson učestvuje u projektu “Primenjena nostalgija” was last modified: November 26th, 2010 by Redakcija


Reporteri bez granica traže od policije da zaštiti novinare tokom protesta – Matrica slobode medija\nReporteri bez granica traže od policije da zaštiti novinare tokom protesta\nPosted on December 7, 2021 by Teodora\nPariz, 07.12.2021. –\nSrpska policija upozorila je najmanje četiri novinara da ne izveštavaju sa protesta, a dvoje je dobilo prekršajnu prijavu iako im prethodno nije traženo da se identifikuju, ukazuju Reporteri bez granica i apeluju na nadležne da zaštite novinare.\nMeđunarodna organizacija Reporteri bez granica (RBG) sa sedištem u Parizu, koja se bavi ljudskim pravima i medijskim slobodama, osudila je na Tviteru pokušaj zastrašivanja novinara uoči prošlonedeljnih protesta širom Srbije.\nReporteri su podsetili da je policija posetila najmanje četvoro novinara (Vranjenews, Central Media i dr), upozorivši ih da ne izveštavaju sa događaja od javnog interesa.\nIz RBG-a dodaju da je dvoje novinara portala „Pančevo Si Ti” dobilo prekršajne prijave od lokalne policije zbog izveštavanja sa protesta krajem novembra, iako im prethodno nije zatraženo da se identifikuju.\nReporteri bez granica traže od policije „da ispuni svoju misiju zaštite novinara”.\n← Previous Previous post: Surovo i neosetljivo izveštavaš o nasilju nad ženama, a onda za takve teme dobiješ novac od države\nNext → Next post: Savet REM-a čeka popunjavanje sastava


Kjoto protokol i "karbon krediti" [kogeneracija.rs]\nKjoto protokol i "karbon krediti"\nPoslednjih decenija, primećeno je znatno povećanje temeperature na Zemlji. Međunarodnim konsenzusom je prihvaćeno da su emisije gasova (sa efektom) staklene bašte ("gsb"; ti gasovi su: ugljen dioksid CO2, metan CH4, azot oksid N2O, HFC, PFC i SF6) jedan od glavnih krivaca za takvu situaciju. Na Konferenciji o klimi, održanoj u Kjotu, Japan, 1997. u organizaciji Ujedinjenih nacija, doneta je odluka o hitnom smanjenju emisija "gsb".\nOva odluka, poznata kao Kjoto protokol, dodatno je razrađena na Konferenciji o klimi u Bonu 2001. Postignut je dogovor o ukupnom smanjenju emisija "gsb" u periodu od 2008 do 2012. za 5,2% u odnosu na referentnu 1990. godinu.\nPrema Kjoto protokolu, svaka zemlja ima više mogućnosti za smanjenje emisija GSB, kao što su smanjenje proizvodnje i potrošnje energije, tj. racionalizacija ili pošumljavanje. Međutim, sa aspekta kogeneracije, najzanimljivija je mogućnost "karbon kredita" (trgovine emisijama CO2).\nDržave koje su ratifikovale Kjoto protokol su podeljene u dve glavne grupe:\n1) industijski razvijene zemlje (tzv. Aneks 1 zemlje), koje imaju obavezu smanjenja emisija "gsb" do 2012. godine, uz obavezu dostavljanja inventara tih gasova svake godine\n2) zemlje u razvoju (tzv. ne-Aneks 1 zemlje), koje nemaju obaveze u pogledu smanjenja emisija, ali mogu da doprinesu smanjenu emisija "gsb", putem realizacije projekata kroz Mehanizam čistog razvoja (Clean Development Mechanism, CDM) Kjoto protokola. Srbija spada u ovu grupu zemalja.\nMehanizam čistog razvoja Kjoto protokola (CDM) je mehanizam u okviru Kjoto protokola, koji omogućava pravnim licima iz industrijski razvijenih zemalja (Aneks 1 zemlje) da investiraju u projekte koji smanjuju emisije "gsb", a realizuju se na teritorijama zemalja u razvoju (ne-Aneks 1 zemlje). Ovo je jedini mehanizam koji omogućava učešće ne-Aneks 1 zemalja u projektima smanjenja emisija "gsb".\nSvrha CDM-a je zapravo pomoć zemljama domaćinima (ne-Aneks 1 zemlje) da, na finansijski povoljniji način, postignu održivi razvoj doprinoseći smanjenju emisija "gsb" i pomoć Aneks 1 zemljama u ispunjavanju svojih obaveza prema Kjoto protokolu. Postignuti rezultati smanjenaj emisija se obračunavaju i obračunavaju kao verifikovana smanjenaj emisija (Certified Emission Reductions, CER), koja imaju svoju vrednost na tržištu.\nVažno je napomenuti da ne-Aneks 1 zemlje, na čijim se teritorijama realizuju CDM projekti, takođe imaju koristi, jer na taj način privlače značajne investicije, povećavaju transfer novca i omogućavaju uvođenje modernih ("zelenih") tehnologija, koje su ekološki prihvatljivije, tehnološki naprednije i energetski efikasnije. Prodajom CER-ova, koji nastaju kao rezultat realizacije CDM projekata, moguće je čak i finansijski neatraktivne, a ekološki prihvatljive projekte učiniti isplativim i privlačnim za investitore.\n* snabdevanje energijom:\nbiomasa (za dobijanje struje i/ili toplote)\npovećanje energetske efikasnosti, zamenom starih i neefikasnih tehnologija modernim tehnologijama\n* energetske potrebe\nzamena postojeće "kućne opreme" (npr. korišćenje energetski efikasnih sijalica)\npromena goriva (npr. autobusi javnog gradskog prevoza na gas)\n* upravljanje otpadom\n"hvatanje" i korišćenje emisije metana sa deponija


Ministarstvo poljoprivrede - 1\n14. 05. 2021 15:26\nBANJALUKA - Ministarstvo poljoprivrede, šumarstva i vodoprivrede Republike Srpske posredstvom Agencije za agrarna plaćanja Republike Srpske danas je isplatilo 615.915,82 KM po osnovu podsticaja za razvoj poljoprivrede i sela za 2021. godinu.\n03. 07. 2020 12:13\nŽenama Sarajevsko-romanijske regije danas je podijeljeni su paketi pomoći sa tovnim pilićima, u okviru projekta koji sprovodi Ministarstvo poljoprivrede, šumarstva i vodoprivrede Republike Srpske.\n30. 03. 2020 12:00\n15. 08. 2019 13:35\nBANJALUKA - S obzirom na pojavu afričke kuge svinja u Republici Srbiji, kao i na pojavu šteta na poljoprivrednim usjevima koje pričinjavaju divlje svinje u Republici Srpskoj Ministarstvo poljoprivrede je donijelo jasne akte kojima je propisan aktivan odstrel divljih svinja u svim lovištama, a posebno u lovištima koja graniče sa Republikom Srbijom.\n08. 07. 2019 13:35\nBANJALUKA - Predstavnicima Republike Srpske je na aerodromu u Zalužanima, kod Banjaluke, predstavljen avion opremljen za protivgradnu zaštitu, koji namjerava da koristi preduzeće "Protivgradna preventiva Srpske" radi sprečavanja ili smanjivanja šteta na usjevima i objektima.\n13. 05. 2019 15:13\nBANJALUKA – Ministar poljoprivrede, šumarstva i vodoprivrede Republike Srpske Boris Pašalić naredio je pojedinim zaposlenima da vrate novac koji im je isplaćen po osnovu naknade za prevoz, jer njihovi zahtjevi nisu bili u skladu sa pravilnikom, a formirao je i komisiju da provjeri mjesta stanovanja radnika za koje se sumnja da su dali lažne podatke.\nMinistarstvo poljoprivrede: Šarović sebi pripisuje tuđe zasluge\n08. 08. 2018 18:31\nBANJALUKA - Ministarstvo poljoprivrede, šumarstva i vodoprivrede Republike Srpske saopštilo je da je Vlada Srpske snažnim podsticanjem voćarstva podigla proizvodnju na 102.000 tona, sa ukupnom vrijednošću od 178 miliona KM u periodu od 2013. do 2017. godine i voćare raznim podsticajnim mjerama pripremila da mogu izvoziti svoje proizvode, baš kao i u slučaju mljekara.\n24. 07. 2018 16:10\nBANJALUKA - Proces dodjele sredstava za kapitalne investicije u poljoprivredi u Republici Srpskoj je sproveden transparentno, a model finansiranja po sistemu rezervisanja sredstava pokazao se kao najbolji, poručili su juče iz Ministarstva poljoprivrede, šumarstva i vodoprivrede RS.\n20. 01. 2018 11:04


Uputstvo za prijavu na konkurs i korisne informacije | FF\nUputstvo za prijavu na konkurs i korisne informacije\nProces iniciranja saradnje i zaključenja međuinstitucionalnog sporazuma\nPrijava na konkurs za mobilnost na partnerskom univerzitetu\nNakon što Evropska komisija odobri grantove za stipendije i nakon što se potpiše Međuinstitucionalni sporazum, otvara se konkurs za razmenu studenata i osoblja.\nKonkurs se objavljuje na sajtu Fakulteta i Univerziteta.\nPrilikom pripreme dokumentacije, potrebno je pažljivo pročitati konkurs imejlom poslati dokumentaciju koja se traži. Posebnu pažnju treba obratiti na jezik na kome se traži dokumentacija.\nUkoliko se radi o dokumentaciji koja nije na srpskom jeziku, iako je preporuka da prevod dokumentacije bude od sudskog tumača, ako to eksplicitno ne stoji u konkursu, prevod ne mora biti od sudskog tumača.\nUkoliko se u konkursu za studente traži nacrt Ugovora o učenju / lista predmeta koju bi student slušao na razmeni, potrebno je odabrati predmete sa partnerskog univerziteta (pronaći informacije o kursevima na sajtu partnerskog univerziteta) uz konsultacije sa akademskim koordinatorom sa odseka. Spisak akademskih koordinatora, a formular koji se može koristiti za Ugovor o učenju se nalazi na linku.\nUkoliko se u konkursu za osoblje traži pozivno pismo ili saglasnost od partnerskog univerziteta, potrebno konktaktirati sa partnerskim univerzitetom i zatražiti takvo pismo.\nSvi kandidati koji se prijave na konkurs će dobiti obaveštenje o prispeću mejla. Nakon što se završi konkurs sve prispele prijave pregleda komisija u sastavu: Erazmus+ institucionalni koordinator, Erazmus+ akademski koordinator i Erazmus + administrativni koordinator.\nU zavisnosti od broja prijavljenih kandidata i obima posla, očekuje se da proces odabira kandidata traje i do mesec dana od zatvaranja konkursa.\nSvi kandidati će biti mejlom obavešteni o rezultatima konkursa putem mejla.\nPrijave na konkurs za mobilnost na FF\nUkoliko se u konkursu za osoblje na partnerskom univerzitetu traži pozivno pismo ili saglasnost od našeg Univerziteta / Fakulteta, potrebno je da akademski koordinator sa odseka uputi nastavnika iz inostranstva na nastavnika koji se na našem Fakultetu bavi istom ili sličnom oblasti. Ukoliko se postigne dogovor o planu boravka nastavnika iz inostranstva, pozivno pismo ili saglasnost piše predmetni nastavnik.\nNakon što partnerski univerzitet pošalje nominacije, komisija u sastavu - Erazmus+ institucionalni koordinator, Erazmus+ akademski koordinator i Erazmus + administrativni koordinator, pregleda prijave i odlučuje o prihvatanju kandidata o čemu obaveštava partnerski univerzitet.


Počelo prijavljivanje za završne i maturske ispite u srednjim stručnim školama | Pirot vesti\nPočetna/Više/Obrazovanje/Počelo prijavljivanje za završne i maturske ispite u srednjim stručnim školama\nPočelo prijavljivanje za završne i maturske ispite u srednjim stručnim školama\nJoš jedna generacija učenika srednjih škola nalazi se pred završnim ispitom, s obzirom da je sa jučeranjim danom završena nastava za učenike srednjih stručnih škola, a učenici gimnazija su, da podsetimo, nedelju dana ranije završili sa nastavom. Direktor Ekonomske škole u Pirotu i predsednik aktiva direktora srednjih škola, Marjan Ćirić, kaže da je to kruna školovanja srednjoškolaca, finalna provera znanja koja je veoma važna za učenike i njihove nastavnike.\n“Juče je bio poslednji radni dan za učenike srednjih stručnih škola, u Pirotu su to Ekonomska škola, Mlekarska, Srednja stručna i Tehnička škola. Konkretno u našoj Školi smo juče održali i sednicu odeljenskih veća na kojoj su sve završne i zaključene ocene verifikovane. U toku je štampanje svedočanstava, a od danas, verovatno i u drugim školama, počinje prijava učenika za polaganje maturskih ispita. Maturski ispiti se sastoje kod svih škola iz tri dela. Kod srednjih stručnik škola to je srpski jezik, kao i kod gimnazija, zatim neki od stručnih predmeta i treći deo je praktičan rad. Pred nama je usvajanje poslova za jun kako bi se tačno znalo kog dana se koji ispit polaže, ko su članovi ispitnih komisija, predsednik i ispitivač i tako dalje. Danas u 12 časova počela je prijava ispita, a sutra je već prvi ispit iz srpskog jezika i književnosti, a od naredne nedelje počinju i ostali ispiti”- izjavio je Ćirić.\nO terminima polaganja ispita učenici će biti obavešteni onlajn što je obaveza odeljenskih starešina i predmetnih profesora. Polaganje stručno teorijskog testa određuje resorno ministarstvo i to je 10. juna u 11 časova u celoj Srbiji.\nĆirić je još rekao da je u toku obuka od nazivom “Digitalna učionica”, koja se realizuje u svim školama, a koju je ministarstvo proglasilo za obuku od javnog interesa. Obuka se izvodi onlajn i traje dve nedelje. Obuka je veoma bitna jer je jedan od uslova za rad u sistemu obrazovanja za svakog profesra.\nekonomska škola pirot istaknuto marjan ćirić srednje stručne škole završni ispit\nSrednja stručna škola: Predstavnici kompanije Tigar tajers uručili poklone učenicima prvog razreda zanimanja tehničar za polimere\nUčenici Tehničke škole ostvarili odlične rezultate na državnom takmičenju iz matematike


Al-ko Highline 51.4 SP-A Edition, Motorna kosačica za travu cena, cene Srbija, prodaja Beograd Novi Sad Niš\nAl-ko Highline 51.4 SP-A Edition, Motorna kosačica za travu cene\nMotor AL-KO Pro 160 Quick Start zapremina motora,... specifikacija\nMotor AL-KO Pro 160 Quick Start zapremina motora\ncena od 76.595,00 din\nEPonuda nije internet prodavnica već Vam omogućava da brzo i lako nađete Al-ko Highline 51.4 SP-A Edition, Motorna kosačica za travu po najjeftinijoj ceni. Naš cilj je da kupci budu što bolje informisani o ponudi Al-ko Highline 51.4 SP-A Edition, Motorna kosačica za travu na tržištu Srbije. Vrlo lako nalazite željeni proizvod za kategoriju Kosilice za travu cene, ne morate da lutate od sajta do sajta za Al-ko Kosilice za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Al-ko Highline 51.4 SP-A Edition, Motorna kosačica za travu sa PRODAVCEM. EPonuda ne može da garantuje potpunu tačnost specifikacije i slika za Al-ko Highline 51.4 SP-A Edition, Motorna kosačica za travu. Pre kupovine, podatke za Al-ko Highline 51.4 SP-A Edition, Motorna kosačica za travu proverite na sajtu PROIZVOĐAČA.


Objavljen "Pravopis romskog jezika" - Konkursi regiona\nObjavljen „Pravopis romskog jezika“\nby KR 25/04/2011 023\nVisoka škola za obrazovanje vaspitača u Vršcu, koja je pre dve godine uvela i romske studije, objavila je „Pravopis romskog jezika“.\nU ovom, prvom stručnom delu te vrste u svetu, čiji je autor prof. dr Rajko Đurić, izloženi su principi i pravila romskoga pisma i pravopisa, njegov glasovni sistem i data su opširna objašnjenja glasovnih promena i pojava u njemu, zaključno sa pravopisnim pravilima i upotrebom interpunkcije.\nKnjiga sadrži i objašnjenja lingvističkih i pravopisnih termina i pojmova, kao i etimologiju romskih glagola i njihovih značenja, što je origanalan naučno-istraživački rad dr. Đurića i njegov doprinos romologiji, koja je postala akademska disciplina na većem broju evropskih i vanevropskih univerzitetskih centara.\nPravopis romskog jezika sadrži pet poglavlja – izloženi su principi i pravila romskog pisma i pravopisa, glasovni sistem tog jezika, data su objašnjenja glasovnih promena i pojava u njemu, građenja reči i njihovih oblika i formulisana su pravopisna pravila i upotreba interpunkcije.\nPrema oceni Romskog PEN centra, za razliku od drugih naroda i nacionalnih manjina, Romi nemaju svoje naučne institucije pa pojedinci moraju raditi na tako obimnim i složenim zadacima koji su institutskog karaktera poput pravopisa.\nAutor prvog romskog pravopisa Đurić je istakao važnost izdavanja tog udžbenika za opstanak kulture tog naroda.\n„Ako je romski jezik bio jedina knjiga koju su Romi pre skoro hiljadu godina poneli iz Indije, i koji je, zatim, preživeo tako-reći sve što je taj narod preživeo, zaključno sa holokaustom, onda je očuvanje i razvoj romskog jezika istorijski zadatak i obaveza“, rekao je Đurić.\nĐurić je istakao da se taj zadatak mora ostvariti bez obzira na teškoće i mnogobrojne prepreke.\n„Ako se pri tom odnosimo misleći prema problemima iz prošlosti, onda možemo lakše promisliti i rešavati buduće probleme i obaveze“, rekao je Đurić citirajući romsku izreku, prema kojoj se „očuvanjem jezika, čuva i brani vlastiti duhovni život od propasti i uništenja“.


Obnovljen Memorandum o saradnji javnih beležnika Francuske i Srbije\nNastavljen rad na digitalizaciji javnog beležništva, predstavljena aplikacija eNotar\nBEOGRAD – Javnobeležničke komore Srbije i Francuske obnovile su danas potpise na Memorandumu o saradnji u oblasti digitalizacije i tako nastavile saradnju na razvoju digitalnih alata i unapređenju rada javnih beležnika.\nMemorandum su u Beogradu potpisali predsednik Javnobeležničke komore Srbije Srbislav Cvejić i izaslanik Visokog saveta javnog beležništva Francuske, zadužen za saradnju sa Srbijom, Stefan Zečević, u prisustvu pomoćnice ministra pravde Republike Srbije Jelene Deretić.\n„Današnjim potpisom mi smo potvrdili odlučnost da realizujemo projekte koje smo započeli u oblasti digitalizacije javnog beležništva sa našim kolegama i prijateljima iz Francuske“, rekao je posle potpisivanja Cvejić, podsećajući da su Ministarstvo pravde Srbije, JKS i Visoki savet javnih beležnika Francuske u julu 2019. godine potpisali Memorandum o saradnji u oblasti digitalizacije.\nCvejić je istakao da kolege iz Francuske pružaju veliku podršku javnom beležništvu Srbije u uspostavljanju sistema koji će omogućiti digitalizaciju arhiva, javnobeležničkih aktivnosti i javnobeležničkih dokumenata, kao i uspostavljanje registra testamenata.\n„Francusko javno beležništvo sa nama od početka nesebično deli znanje i iskustvo, što nijednog trenutka nije bilo obustavljeno, ali je tokom pandemije bilo iz objektivnih okolnosti usporeno. Radili smo na razvoju alata koji su nam neophodni za dalje unapređenje funkcionisanja u digitalnom okruženju, a sada je neophodno da taj rad ubrzamo“, rekao je Cvejić.\nZečević, koji je Memorandum potpisao u ime francuske strane, istakao je da postoji zajednički interes dve strane da se promoviše saradnja u pravnoj, a naročito javnobeležničkoj oblasti.\n„Sada postoji potreba da ubrzamo rad na razvoju digitalnih alata koje će koristiti javni beležnici i koji će biti u interesu države i građana. Siguran sam da ćemo u tome uspeti, a potvrda nam je već stigla, pošto smo danas prisustvovali prezentaciji plana izrade aplikacije eNotar“, rekao je Zečević.\nAplikacija eNotar, na čijem razvoju radi Pošta Srbije u okviru projekta iz Memoranduma, predstavljena je danas uoči obnavljanja potpisa na Memorandumu, na sastanku sa predstavnicima JKS i Visokog saveta javnog beležništva Francuske. Ova aplikacija služiće za pohranjivanje elektronske dokumentacije i arhiviranje u javnobeležničkoj delatnosti u Srbiji.


Stefanović: Odavanje podataka nije kratko trajalo - Sputnjik Srbija\n03:52 25 Novembar 2020\n13:51 25.10.2016 (osveženo 19:50 25.10.2016) Preuzmite kraći link\nUhapšeni pripadnik UKP-a duže je vreme sarađivao sa obaveštajcima jedne zapadne službe, izjavio je danas ministar unutrašnjih poslova Nebojša Stefanović, precizirajući da odavanje informacija nije trajalo samo nekoliko meseci.\nStefanović je za televiziju „Prva“ rekao da ne može da otkriva ime privedenog lica, niti da daje više detalja iz istrage, ali da period odavanja informacija stranim obaveštajcima „nije bio kratak“, odnosno da to nije trajalo samo nekoliko meseci.\nVisoki funkcioner MUP-a špijunirao za CIA\n„Ta osoba je u rukama naših istražnih organa, dalje postupanje zavisi od tužioca“, rekao je Stefanović.\nGovoreći o kontroli situacije u UKP-u, Stefanović je rekao da je ovo prvi put u istoriji da se u MUP-u na ovakav način preseca takva aktivnost.\n„Ne mogu da kažem da li se pre deset, sedam ili pet godina dešavalo nešto slično, ali očigledno da tadašnje strukture nisu bile kadre da se obračunaju ili otkriju ovakvo delovanje. Mi u MUP-u sada imamo strukturu koja hoće da zaštiti interese zemlje i građana Srbije, ne navija ni za jednu stranu silu, ni levo ni desno, ni istočno ni zapadno“, rekao je Stefanović.\nPremijer Srbije Aleksandar Vučić izjavio je sinoć da je visoki funkcioner Uprave kriminalističke policije odavao operativne podatke stranim službama i da se protiv njega se vodi postupak.\nVučić je nakon sastanka Biroa za koordinaciju službi bezbednosti rekao i da su srpski bezbednosni organi ustanovili pojačano dejstvo, sa većim brojem pripadnika, stranih obaveštajnih službi i sa zapada i sa istoka, a protiv interesa Srbije.\nukp, špijunaža, Srbija


Pjongjang upozorava na rastuću opasnost od rata - Svet - Dnevni list Danas\nPočetna » Svet » Pjongjang upozorava na rastuću opasnost od rata\nPjongjang upozorava na rastuću opasnost od rata\nSeverna Koreja upozorila je na rastuću opasnost od rata u saopštenju povodom prve godišnice istorijskog samita između vođa Severne i Južne Koreje, obeležne na ceremoniji koji su vlasti u Pjongjangu bojkotovale.\n0Piše: Beta-AFP 27. aprila 2019. 17.50 Izmenjeno: 01. maja 2019. 04.02\nSeul Foto: Beta/AP\nU dugom saopštenju koji je objavila zvanična severnokorejska novinska agencija KCNA, Komitet za mirnu reunifikaciju zemlje, zadužen u Severnoj Koreji za odnose sa Jugom, pozvao je Seul da aktivnije radi na poboljšanju odnosa.\n„U toku je stvaranje ozbiljne situacije koja bi mogla da dovede do vraćanja na prošlost i do rizika od predstojeće katastrofe zbog rastuće opasnosti od rata“, navelo je to telo. Kako se ocenjuje, za takvu situaciju su odgovorni pritisci koje SAD vrše na Južnu Koreju.\nU tom kontekstu Pjongjang nije odgovorio na poziv koji mu je ove nedelje upućen iz Seula da učestvuje na današnjoj ceremoniji obeležavanja prvog samita severnokorejskog vođe Kim Džong Una i južnokorejskog predsednika Mun Dža-ina koji je održan tačno pre godinu dana. Ceremonija je održana u pograničnom selu Panmundžon, u demilitarizovanoj zoni koja na pola deli Korejsko poluostrvo, gde je održan prvi samit severnokorejskog i južnokorejskog vođe.\n„Ovo je novi put i treba njime da krenemo svi zajedno, treba ponekad čekati da nas sustignu oni koji napreduju sporije“, navodi se u video pourci južnokorejskog predsednika koji nije bio danas na ceremoniji u Panmundžonu.\nPosle dve godine rasta tenzija koje su dovele Korejsko poluostrvo na ivicu nuklearnog rata, 2018. godina obeležena je izuzetnim zbližavanjem dve Koreje.\nTo je ilustrovano susretom 27. aprila južnokorejskog predsednika Muna izabranog 2017. koji brani ideju dijaloga sa Severom i Kim Džong Una. Taj susret je otvorio put ka prvom samitu između severnokorejskog vođe Kima i američkog predsednika Donalda Trampa u junu u Singapuru.\nMeđutim, godinu dana kasnije nije ostvaren nikakav napredak oko ključnog pitanja nuklearnog i balističkog arsenala Severne Koreje. Diplomatski proces izgleda da je potpuno u zastoju od neuspeha drugog samita Kima i Trampa u februaru u Hanoju.\nU nedavno održanom govoru pred Vrhovnom narodnom skupštinom u Pjongjangu Kim je istupio protiv Južne Koreje navodeći da ona ne treba da se predstavlja kao posrednik ili neko ko interveniše između SAD i Severne Koreje.\nOpasnost od rata, ProjngjangSeul


DS: Ovo je najgora vlast u istoriji Novog Sada | Autonomija\nDemokratska stranka (DS) zatražila je danas ostavku aktuelne gradske vlasti na čelu sa gradonačelnikom Milošem Vučevićem iz Srpske napredne stranke i ocenila da je to najlošija gradska vlast od oslobođenja Novog Sada 1944. godine do danas.\n“Sadašnja gradska vlast je najgora vlast u Novom Sadu od oslobođenja grada 1944. godine i tu žalosnu činjenicu ne može saktiri nijedna laž ili uvreda na račun Demokratske stranke i njenog predsednika”, navodi se u saopštenju za javnost novosadskog odbora DS-a.\nTa stranka je oštro kritikovala rukovodstvo Javnog komunalnog preduzeća Vpodovod i kanalizacija, jer nije bilo u stanju da u prošloj godini utroši ukupno 865 miliona dinara predviđenih za ulaganja u razvoj vodovodne i kanalizacione mreže.\n“To nesumnjivo ukazuje na to ko je kriv i za nedavnu poplavu, kada je gotovo čitav grad bio pod vodom čim je pala prva jača prolećna kiša”, piše u saopštenju.\nDS je naveo da je JKP Vodovod i kanalizacija u 2014. utrošio samo 28,41 odsto sredstava predviđenih za investicije u vitalnim tehničkim sistemima i ocenio da to “na više nego ubedljiv način pokazuje koliko je gradska vlast nesposobna i nezainteresovana za razvoj grada”.\n“Ovo preduzeće u prethodne tri godine jedini rast beleži upravo u rashodima za tekuće poslovanje, na kojim jedino može i treba da se štedi”, navodi se u saopštenju.\nDS je podsetio da je aktuelna gradska vlast u prethodne tri godine u JKP Vodovod i kanalizacija promenila četiri svoja direktora, ali je “svaki od njih bio gori od svog prethodnika”.\nJKP: Neistinite optužbe DS-a\nJavno komunalno preduzeće (JKP) Vodovod i kanalizacija demantovalo je danas optužbe Demokratske stranke (DS) da nije uspelo da utroši sredstva predviđena za investicije u razvoj vodovodne i kanalizacione mreže.\n“Procenat realizovanosti kapitalnih subvencija na današnji dan iznosi 85 odsto”, naveo je taj JKP u saopštenju za javnost.\nDodaje se da svaki Novosađanin “golim okom” vidi koliko se odmaklo u projektu rekonstrukcije Fabrike vode i gradnje novog rezervoara u tom gradu.


Ford planira da ugasi C-Max i Grand C-Max - Auto Republika\nEvropski ogranak američkog proizvođača najavio je da će prestati sa proizvodnjom dva modela: C-Max i Grand C-Max.\nMeđutim, neće sve ići glatko za Ford, jer da bi ugasili pomenuta dva modela moraju pregovarati sa radničkim sindikatima u Nemačkoj. Ukoliko bi prestala proizvodnja ovih automobila moralo bi doći do otpuštanja radne snage u fabrici Saarlouis. S obzirom na to koliku snagu imaju radnički sindikati u Nemačkoj, jasno je da će pregovori biti teški za američku kompaniju.\nIpak, odluka da se ugasi proizvodnja C-Maxa i Grand C-Maxa je posve logična. MPV segment najviše trpi usled porasta prodaje SUV modela, a u prilog tome govore i brojke. Ford je u 2017. godini prodao 68.019 primeraka navedenih modela u Evropi, što je daleko od dobrog prodajnog rezultata. Stvari su se u ovoj godini dodatno pogoršale, pa je Ford u oktobru prodao ukupno nešto više od 3.000 jedinica za oba modela.\nDakle, ako Amerikanci uspešno ispregovaraju sa nemačkim sindikatima, bez posla u ovoj fabrici ostaće oko 1.600 ljudi. Ovo je samo mali deo velikog plana Forda za Evropu, s obzirom na to da im u poslednje vreme ne ide dobro na Starom kontinentu. Evropski ogranak Forda objavio je da je ostvario gubitak od 245 miliona dolara u trećem kvartalu tekuće godine, a ukupno očekuju negativan bilans na kraju godine.\ntags: ford Ford C-Max Ford Grand C-Max MPV segment\nprevious Volkswagen i Ford objavljuju partnerstvo narednog meseca\nnext Zašto PSA i Toyota raskidaju partnerstvo oko malih automobila?\nVelika šteta za potencijalne kupce. Dobro vozilo to beše.


Da li ćemo i dalje viđati ovakvu sliku? Ili je buduća maćeha, 21-godišnja studentkinja, zauvek promenila odnos Kendal i Kajli Džener sa ocem? - Zena.rs\nKejtlin Kendal i Kris nekada Foto: screenshot\nKako navode izvori bliski porodici, Kendal i Kajli su uznemirene i ljubomorne, iako je njihov otac izjavio da je srećan što je konačno našao srodnu dušu. Stvar je dodatno zakomplikovalo i to što potencijlna maćeha ima godina koliko i one.\nKejtlin i Sofija su, kažu, srodne dušeFoto: Profimedia\nKejtlin, pored velike porodice, u poslednje vreme ima samo Sofijinu podršku. Porodica se udaljila od nje, oslonac nema kao ranije u bivšoj supruzi, Kris Džener.\nAko se Sofija i Kejtlin venčaju, to bi bio četvrti brak Kejtlin Džener, nekadašnjeg zlatnog olimpijca. Godine 1972. venčao se sa Kristi Krounover, brak sa Lindom Tompson trajao je do 1981. do 1986, a onda je sudbonosno da rekao Kris, majcim sada čuvenh sestra Kardašijan. Kejtlin ima šestoro biološke dece, očuh je Kourtni, Kim, Kloi i Roba Kardašijana. Zbog loših odnosa u porodici još uvek nije upoznao nedavo rođenu decu Kloi i Kim.\nKetlin Džener se ne odvaja od Sofije: Šuška se da se zabavlja sa ovom devojkom, a juče su kupile vereničko prstenje?!\nDa li nov član porodice, studentkinje Sofi, ima šanse da opstane u ovoj nesvakidašnjoj porodici?


Nedozvoljeni dogovori ponuđača – redak primer kažnjavanja i dodatna pitanja\nPočetak Aktuelno Pod lupom Izjava o davanjima za sportske klubove – priznanje zloupotrebe javnih resursa\nDatum kreiranja: sreda, 03 januar 2018\nSrpska javnost je naviknuta na sumnje o tome kako naručioci nameštaju javne nabavke za unapred odabrane firme. Vesti o slučajevima nameštanja koji su kažnjeni su drastčno ređe, ali ih ipak ima. S druge strane, gotovo da se nikada ne pominje drugi oblik nameštanja javnih nabavki, iako nije redak. To su situacije kada sami ponuđači uvide da im se nadmetanje ne isplati, da će svakako neko od njih dobiti posao i da nema razloga da jedni drugim obaraju cenu, već da treba da se dogovore. Prirodna težnja privrednih subjekata da na ovaj način uvećaju svoju dobit, nailazi na zakonske zabrane, čak i kada se odvija u celosti u privatnom sektoru. Zaključivanje kartelskih sporazuma, kojima se ograničava konkurancija, podležu ispitivanju i kaznama koje izriče Komisija za zaštitu konkurencije. Kazne su novčane, slivaju se u budžet (što nije logično, jer su oštećeni potrošači) i nisu fiksirane, već se vezuju za prihode kažnjenog preduzeća (do 10%). Inače, ove kazne su eufemistički nazvane „mere zaštite konkurencije“, jer prevazilaze maksimalne iznose kazni koje se mogu izreći za prekršaje i privredne prestupe.\nKomisija za zaštitu konkurencije, kao nezavisno regulatorno telo je nadležno i za slučajeve kada se kartelskim sporazumima narušava konkurencija u javnim nabavkama. Dakle, reč je o situacijama kada se nabavka namešta bez vidljivog učešća službenika državnog organa, javnog preduzeća, ustanove ili lokalne samouprave. U jednom od retkih slučajeva ove vrste, Komisija za zaštitu konkurencije je utvrdila da je četiri firme povredilo konkurenciju „nameštanjem ponuda u postupku javne nabavke "Termoelektrane 'Nikola Tesla'" (TENT) za usluge remonta vagona marke "Arbel"“. Oni će ukupno morati da uplate u budžet 10,9 miliona dinara. Zanimljivo je da su pojedinačne kazne (odnosno „mere“) razrezane kao 2% ukupnog prihoda svake od njih u 2015. godini, a ne prema koristi ostvarenoj u ovoj javnoj nabavci. Inače, Komisija za zaštitu konkurencjie je u ovom slučaju ispitivala tri postupka javne nabavke, prikupljala dokumentaciju ponuđača i vršila poređenja cena. Celo rešenje se može preuzeti sa sajta https://goo.gl/VNvFgB\nU ovom slučaju su posebno zanimljive dve stvari – kako se uopšte dogodilo da slučaj bude prijavljen i da li ima mesta drugim kaznama. Podnesak je podnelo samo oštećeno javno preduzeće. U Podnesku TENT navodi da je, u svojstvu naručioca, tokom sprovođenja postupka javne nabavke posumnjao u istinitost izjave o nezavisnoj ponudi ponuđača u predmetnom postupku, jer je razlika u ponuđenim cenama, za svaku partiju, izazvala sumnju kod naručioca u istinitost izjava o nezavisnoj ponudi koju su, kao obavezni deo ponude, dostavili ponuđači. Kada se uzme u obzir da ova pojava (mala razlika u ponuđenim cenama) nije nimalo retka, a da je, s druge strane, veoma mali broj slučajeva u kojima se ispituju neminovno se nameće pitanje da li naručioci uopšte razmatraju postojanje ovakvih nedozvoljenih sporazuma. Kada je reč o kaznama, treba podsetiti da se u Zakonu o javnim nabavkama i u Krivičnom zakoniku, povreda konkurencije u javnim nabavkama tretira jednako ozbiljno kao i nameštanje nabavke od strane naručioca. I u jednom i u drugom slučaju su propisane mere koje vode krivičnom gonjenju učesnika, propisane su mere zaštite uzbunjivača i dužnost prijavljivanja nepravilnosti. Stoga je informacija o izrečenim merama nepotpuna bez podataka o postupanju drugih državnih organa – da li je javni tužilac ispitivao postojanje krivičnog dela iz člana 228. st. 1. Krivičnog zakonika (zloupotreba u vezi sa javnom nabavkom), i do kakvih je zaključaka došao. Ništa manje važno je utvrditi da li su ugovori o remontu vagona, koji su verovatno već odavno izvršeni, „raskinuti po sili zakona“, kao što nalaže član 27. st. 4. Zakona o javnim nabavkama. Iz samog zakona, naime,nije jasno šta bi u ovakvim slučajevima „raskid ugovora po sili zakona“ trebalo da znači. Čini se da bi bilo najlogičnije da se na ovu okolnost pozove TENT (odnosno EPS), jer bi upravo ovo javno preduzeće moglo imati osnova da potražuje povraćaj novca koji je plaćen za remont, odnosno dela tog novca za koji se eventualno može utvrditi da je plaćen preko tržišne vrednosti.


PUNA VREĆA SMEĆA: Volonteri očistili Beograd, Beograd im naplatio odnošenje smeća! | Serbiantimes.info\nPrelazak reginalne deponije “Vinča” na upravljanje privatnoj firmi “Beo čita energija” rezultovala je time da volonteri koji čiste Beograd, odvoženje smeća moraju da plaćaju iz vlastitog džepa, pokazala je akcija prikupljanja otpada sa Savskog keja koju su organizovali “Treš heroji” i “Eko Straža”. Aktivistinja udruženja “Treš heroji” Dragana Katić poručuje da neprepozvanje volonterskog rada samo produbljuje problem upravljanja otpadom i da je na gradskoj upravi da to reši.\nU toku akcije čišćenja Savskog keja, kod novobeogradskih blokova, građani su iz reke izvlačili otpad nagomilan između splavova i njime punili džakova. Kada je, po rečima Bojana Šimšića iz “Eko Straže”, kej bio očišćen, i oko 50 džakova složeno na gomilu, volonteru su se suočili sa neočekivanim problemom njegovog odvoženja.\n“Prvo smo zvali centralu “Gradske čistoće” gde su nam rekli da se od sada odvoženja otpada naplaćuje i da zovemo pogon na Novom Beogradu odakle možemo da zatražimo kamion. Zatim smo taj pogon zvali bezbroj puta i niko se nije javljao”, priča Šimšić za list “Nova”.\nZbog toga je, kako kaže, prikupljen otpad na keju stajao čitava dva dana. Za to vreme je padala kiša, a doprinos stvaranju još većeg problema dali su i prolaznici.\n“Najgore od svega je što kada ljudi vide gomilu smeća oni tamo počnu dodatno da bacaju. Preko džakova su bacali su kore do banana, kese, prazne flašice – počela je da se pravi mini deponija kod splavova”, objašnjava Šimšić.\nNakon dva dana pokušavanja da dođu do gradske čistoće problem je rešila aktivistkinja “Eko straže” tako što je zaustavila kamion “Gradske čistoće” i zamolila ih da odu do keja i pokupe smeće, što su oni i uradili.\n“Radnici Gradske čistoće su uvek raspoloženi da pomognu, problem je u gradskoj upravi koja nam još uvek nije odgovorila na mejl u kom tražimo objašnjenja i rešenje problema”, kaže Šimšić i dodaje da je u toku prolećnih akcija čišćenja Beogarda “Gradska čistoća” smeće odvozila bez problema, što je još uvek slučaj u drugim gradovima u Srbiji.\nPromena nastala nakon privatizacije “Vinče”\nAktivisti početak problema povezuju sa privatizacijom “Vinče”, kojom od avgusta upravlja privatna firma “Beo čista energija”.\nKatić iz udruženja “Treš heroji” kaže da su joj kol centru “Gradske čitoće” objasnili da oni moraju da naplaćuju odvoženje smeća nakon volonterskih akcija, jer sada njegovo odlaganje moraju da plate firmi koja upravlja deponijom.\n“Jasno nam je da upravljanje otpadom mora da ima svoje troškove, ali je jedno kad ja renoviram kuću i zovem “Grasku čistoću” da to odnese, a drugo ako odvajam svoje slobodno vreme da čistim neki deo grada. Ovde se radi o potpunom neprepoznavanju volonterskog rada što sigurno ne vodi ka razrešavanju problema upravljanja otpadom”, kaže Katić za “Novu”.\nDodaje da je očekivano da privatno preduzeće radi za profit a ne u interesu građana, zbog čega je na gradskoj upravi Beograda i zakonodavstvu zemlje da od te firme zahtevaju određen način rada.\n“Do sada nije zabeležen ni jedan slučaj kažnjavanja nekog zašto što u prirodi baca otpad i mislim da je ovo sad poruka za narod: ‘Ako baciš smeće u šumu ne košta te ništa a ako hoćeš da ga baciš kao civilizovan svet i još pokupiš za drugima onda te to košta”, poručuje.\nPitanje da li je tačno da sada naplaćuje odvoženje otpada nakon volonterskih akcija čišćenja grada jer za to snosi troškove prema “Beo čistoj energiji” list “Nova” uputio je i pomenutom javnom preduzeću i privatnoj firmi. Ogovore nismo dobili, a nismo dobili ni traženo objašnjenje od Graskog sekretarijata za zaštitu životne sredine Beograda kako planira da ovaj problem reši.\nIzvor: Nova.s Foto: Bojana Šimšić\nRelated Topics:VolonteriEko Stražavinčagradska čistoćadeponije


DODIK I ČOVIĆ U TREBINJU - Aktivirati agregate u Čapljini na obostrani interes | Trebinje Live\nDODIK I ČOVIĆ U TREBINJU - Aktivirati agregate u Čapljini na obostrani interes\nPredsjednik Republike Srpske Milorad Dodik i član Predsjedništva BiH iz reda hrvatskog naroda Dragan Čović izrazili su zadovoljstvo potpisivanjem Sporazuma o saradnji između elektroprivreda Republike Srpske i Hrvatske zajednice Herceg-Bosne /HZHB/ i nadaju se nastavku poslovne saradnje kada je riječ i o drugim pitanjima.\nPrvi sastanak direktora dvije elektroprivrede i potpisivanje sporazuma o saradnji inicirali su Dodik i Čović, koji su izrazili zadovoljstvo što će biti nastavljena uspješna saradnja u oblasti elektroenergetike.\nDodik je rekao novinarima da mu je drago što je sa Čovićem uspio da inicira ovaj sastanak i što je potpisan sporazum koji je osnova za dalje saradnju.\n"Moramo pokazati sposobnost da možemo upravljati resursima, jer je danas energija jedan od strateški važnijih dijelova društva i civilizacije u cjelini, pa će i upravljanje energijom morati da se poboljša", istakao je Dodik.\nOn očekuje da će se dinamika ove saradnje održati i da neće biti nikakvih sporova.\n"Ključno pitanje je aktiviranje agregata u Čapljini koji su davno instalisani, a ne koriste se u dovooljnom kapacitetu. Vode koje ne možemo tamo da usmjerimo mogle bi da daju novi proizvod koji bi bio od obostranog interesa", naglasio je Dodik.\nOn je ponovio da je zadovoljan današnjim sastankom i da podržava ovu, kao i sve druge dobre poslovne inicijative.\nČlan Predsjedništva BiH iz reda hrvatskog naroda Dragan Čović smatra nerazumnim da nepotrebno prolazi energija i novac, a da nismo u stanju da to stavimo u funkciju.\n"Ovakve sastanke treba podržati i ohrabriti. Radujem se budućim poduhvatima. Sve do sada, ne znam iz kojih razloga, to nismo znali raditi. To je bilo neracionalno i treba znati da dnevno megavati električne energije prolaze pored nas i nadamo se da je tome kraj", rekao je Čović.\nDirektori "Elektroprivrede Republike Srpske" Željko Kovačević i "Elektroprivrede HZHB" Marinko Gilja podsjetili su na značaj sporazuma za ove dvije energetske kompanije i istakli da je to samo prvi korak u daljoj saradnji.\nU Trebinju je u toku sastanak predsjednika Srpske sa predstavnicima Srba iz Mostara.


KONKURS ZA PODRŠKU PROJEKTIMA ORGANIZACIJA CIVILNOG DRUŠTVA USMERENIM NA JAČANJE KAPACITETA DRUŠTVA U BORBI PROTIV KORUPCIJE – Agencija za sprečavanje korupcije\nUsled promene sedišta Agencije za borbu protiv korupcije, koje je uslovilo privremeni prekid rada internet prezentacije i e-mail servera, kao i zbog izrazito malog broja prijava koje su pristigle do isteka roka za konkurisanje, ROK ZA PODNOŠENJE PREDLOGA PROJEKATA ZAINTERESOVANIH ORGANIZACIJA PRODUŽAVA SE DO 18. OKTOBRA 2011. GODINE U 16 ČASOVA.\nAgencija za borbu protiv korupcije (u daljem tekstu „Agencija“) smatra da civilno društvo predstavlja jedan od strateških partnera države u borbi protiv korupcije i jačanju društvenog integriteta. Raspisivanje konkursa za dodelu finansijskih sredstava organizacijama civilnog društva predstavlja oblik te saradnje.\nOvo je prvi konkurs za dodelu finansijskih sredstava koji Agencija raspisuje. Imajući to u vidu, jedan od specifičnih ciljeva zbog kojih je konkurs raspisan zasniva se na potrebi Agencije da razvije i testira mehanizam konkurisanja organizacija civilnog društva za sredstva iz državnog budžeta za projekte iz oblasti borbe protiv korupcije i jačanja društvenog integriteta. Agencija se, iz tog razloga, opredelila da u ovom konkursnom ciklusu dodeli finansijska sredstva za realizaciju jednog projekta male vrednosti organizaciji civilnog društva čiji predlog projekta, prema definisanim kriterijumima, bude ocenjen kao najbolji.\nOpšti cilj konkursa\nObezbediti održivost učešća civilnog društva u borbi protiv korupcije i jačanju društvenog integriteta.\nPružiti podršku razvoju mehanizama odgovornosti i transparentnosti i jačanju integriteta društvenih aktera u borbi protiv korupcije.\nPružiti podršku implementaciji preporuka Nacionalne strategije za borbu protiv korupcije koje se odnose na učešće civilnog društva i građana u borbi protiv korupcije.\nOtvoriti dodatne mogućnosti za participaciju civilnog društva u formulisanju i analizi javnih politika.\nRazviti i testirati mehanizam za konkurisanje organizacija civilnog društva za sredstva iz budžeta, koje raspisuje Agencija.\nUkupan iznos sredstava koja se dodeljuju radi realizacije projekta je 2.000.000,00 RSD. Podnosilac čijem predlogu projekta budu dodeljena sredstva treba da otvori namenski račun samo za potrebe odobrenog projekta.\nAgencija zadržava pravo da ne dodeli sredstva ukoliko nijedan od podnetih predloga projekata ne dobije dovoljan minimalni broj bodova, shodno utvrđenim kriterijumima ocenjivanja.\nVreme trajanja projekta ne treba da bude kraće od 6 ni duže od 8 meseci.\n– stekao status udruženja prema Zakonu o udruženjima (Sl. glasnik RS, br. 51/09),\n– u poslednje 3 godine (2008, 2009. i 2010. god.) realizovao projekte u ukupnoj vrednosti od najmanje 100.000,00 evra,\n– podneo predlog projekta u konkursom predviđenom roku, i\n– podneo predlog projekta na predviđenom obrascu sa potrebnom pratećom dokumentacijom.\n– da postoji najmanje 5 godina;\n– da je usvojio i primenjuje etička pravila bilo samostalno, bilo da je pristupio i primenjuje etička pravila koja su usvojena na nivou grupe organizacija i/ili mreže organizacija.\nLista osnovne i prateće dokumentacije\n– formular predloga projekta, potpisan od strane zastupnika organizacije/ovlašćenog lica i overen pečatom organizacije i\n– formular budžeta projekta, potpisan od strane zastupnika organizacije/ovlašćenog lica i overen pečatom organizacije.\n– kopija potvrde o registraciji redovnih godišnjih finansijskih izveštaja za 2008, 2009. i 2010. godinu, ukoliko je ista dostavljena od strane Agencije za privredne registre, odnosno bilans prihoda i rashoda i bilans stanja za finansijsku 2008, 2009. i 2010. godinu sa dokazom da je izveštaj podnet Agenciji za privredne registre, ukoliko je obrada dokumentacije od strane Agencije za privredne registre u toku.\nKonkurs za podnošenje predloga projekata je otvoren od 10. septembra do 18. oktobra 2011. godine.\nKonkurs je javan i objavljuje se u dnevnim listovima „Politika“ i „Blic“, kao i na internet prezentaciji Agencije (www.acas.rs) sa koje se mogu preuzeti smernice za podnosioce predloga projekata i formulari za predlog i budžet projekta .\nNa koverti obavezno naznačiti podatke o pošiljaocu prijave (naziv organizacije i adresa), kao i „Prijava za konkurs za projekte organizacija civilnog društva – ne otvarati pre isteka roka za konkurisanje“.\nBlagovremeno podnetim se smatra predlog projekta koji je u vidu preporučene pošiljke predat pošti najkasnije do 18. oktobra 2011. godine do 16.00 časova (pečat pošte), bez obzira na datum prispeća.


Ganić: Više Srba u ratu stradalo u saobraćajkama, nego od metka\nAgencije 19.04.2012 14:46\nSARAJEVO - Član ratnog Predsjedništva BiH Ejup Ganić izjavio je da je tokom rata u BiH "više srpskih civila stradalo u automobilskim nesrećama nego od metaka bošnjačke vojske" dok je srpska strana - kako je kazao - "ubijala uglavnom civile".\nPo Ganićevim riječima, u BiH se i danas "osjeća ratno stanje", a Republikom Srpskom rukovode, kako je naveo, drugovi Radovana Karadžića i Ratka Mladića.\nU intervjuu koji je za kanadski radio CBC dao povodom dvadesetogodišnjice početka rata u BiH, Ganić je ponovio da smatra da je RS nastala na genocidu i brutalnom etničkom čišćenju što je, kako je kazao, "Miloševićevo nasljeđe".\n"Kada istoričari budu pisali tačnu istoriju o događajima u Bosni, napisaće da su se Srbi 'izvukli' za zločine koje su počinili", zaključio je Ganić.\nProtiv Ganića je bila raspisana srpska potjernica zbog zločina nad vojnicima JNA u Dobrovoljačkoj ulici u Sarajevu, maja 1992, zbog čega je prije dvije godine priveden u Londonu. Tužilaštvo BiH, koje je preuzelo ovaj slučaj, odustalo je u međuvremenu od gonjenja Ganića.


Uskoro nove avio linije sa Međunarodnog aerodroma Tuzla\nNaslovnica NAJNOVIJE Uskoro nove avio linije sa Međunarodnog aerodroma Tuzla\nTuzla – Let na relaciji Beč-Tuzla-Beč u samo mjesec dana proizveo je velike gubitke Međunarodnom aerodromu Tuzla, ali i Montenegro Airlines-u, kompaniji koja je vršila prevoz putnika sa tuzlanskog aerodroma.\nCijene karata maksimalno su komercijalizovane i kretale su se od 19 do 47 eura. No, unatoč relativno niskim cijenama, redovnim letovima, nakon samo mjesec dana donesena je odluka o privremenoj obustavi letova na ovoj avio liniji. Razlozi za privremenu obustavu leta za Beč su ekonomske prirode, uglavnom slaba popunjenost letova, navodi Enver Jukanović, vršilac dužnosti direktora za marketing i razvoj Međunarodnog aerodroma Tuzla. Dodaje da će Međunarodni aerodrom Tuzla još jednom ispitati tržište, kvalitetnije marketinški nastupiti i eventualno pronaći povoljnijeg avio prijevoznika sa manjom letjelicom.\n„Ovo privremeno obustavljanje linije Beč-Tuzla Beč neće bitno uticati na broj putnika, iako je nama značajan svaki putnik i želimo da budemo najkvalitetniji servis za putnike. Očekujemo i povećanje broja rotacija u ovoj godini od strane Wizz Aira na postojećim destinacijama.“, kazao je Enver Jukanović, v.d. izvršnog direktora za marketing i razvoj Međunarodnog aerodroma Tuzla.\nIz godine u godinu Međunarodni aerodrom Tuzla bilježi sve veći broj putnika. U 2013. godini aerodrom je prevezao oko 63.000 putnika, da bi u 2014.godini taj broj porastao na 151.000. U 2015. godini kroz tuzlanski aerodrom prošlo je 259 hiljada putnika, što je premašilo sva očekivanja. Uspostavljenjem novih linija u narednih pet godina na koliko je potpisan ugovor sa kompanijom Wizz Air, Međunarodni aerodrom Tuzla planira povećati broj letova, ali i linija.\n„Jedna od mogućih opcija je da se otvori Berlin, da se ponovo vrati na red letenja eventualno Oslo i da pokušamo razgovarati o otvaranju jedne od destinacija u Velikoj Britaniji, odnosno u Londonu.“, istakao je Jukanović.\nMeđunarodni aerodrom Tuzla prevozi putnike na ukupno osam destinacija u svijetu sa po nekoliko letova u toku sedmice. Ukoliko se ostvare planovi u ovoj godini, razvoj prateće infrastrukture u i oko aerodroma naredni je cilj menadžmenta. Konkretne aktivnosti su već započete, a vezane su za izgradnju prilaznih svjetala na pisti aerodroma, što bi Međunarodni aerodrom Tuzla svrstalo u red aerodroma sa kojih je sigurno uzlijetati i slijetati pod uslovima smanjene vidljivosti.


Srbi u Krajini protiv Monografije 5. Korpusa, djecu uče o najmonstruoznijim zločinima 5. Korpusa | 5. KORPUS ARMIJE R. BIH\nSrbi u Krajini protiv Monografije 5. Korpusa, djecu uče o najmonstruoznijim zločinima 5. Korpusa\nKrajiški delegat SDP-a u PFBiH protiv Monografije\nRatna Monografija Petog korpusa Armije RBiH biće podijeljena školskim bibliotekama u Unsko-sanskom kantonu (USK) u kojem su pripadnici ove jedinice počinili neke od najmonstruoznijih zločina u proteklom ratu, piše “Glas Srpske“.\nDelegat srpskog naroda iz USK u Parlamentu Federacije BiH Mladen Lonić (SDP) rekao je za “Glas Srpske” da ratnoj literaturi nije mjesto u školama, te da to ne treba da forsira nijedan narod u BiH.\nOn je dodao da će na sjednici Kluba srpskih delegata, zakazanoj za danas, biti razgovarano o ovom problemu i zatražen odgovor nadležnih institucija.\nNjegov kolega u Klubu iz Livanjskog kantona Mile Marčeta kaže da ratnohuškačke teme ne treba da budu otvarane nakon rata i da ponovo budu žarište nečega što može dovesti do neželjenog scenarija.\nOn je dodao da će na sjednici Kluba srpskih delegata tražiti da bude zauzet stav da se odustane od ove sulude ideje, jer u USK živi mnogo Srba.\nZastupnik u Skupštini opštine Bosanski Petrovac Svetko Dukić smatra da neće biti dobro ako Monografija završi u školama, ističući da je nevjerovatno da se to dešava nakon više od 20 godina od rata.\n“Na sjednici Skupštine opštine ću tražiti da vidim da li će se to desiti”, naveo je Dukić.\nPredsjednik Opštinskog odbora SNSD-a u Sanskom Mostu Drago Praštalo kaže da ratna literatura nema šta da traži u školama, te da svi treba da se okrenu budućnosti i da ne gledaju u prošlost.\nAutori Monografije, čije je objavljivanje podržala Vlada USK, navode da ona sadrži sve što je Peti korpus i narod bihaćkog kraja preživio od 1992. do 1995. godine, te da govori o početku agresije na BiH i otporu tamošnjeg naroda.\nSavjet Evrope i Unesko preporučili su ranije da ratne događaje iz nedavne prošlosti djeci ne treba interpretirati na način koji širi mržnju i vrijeđa osjećanja drugih naroda, ali su vlasti u više federalnih kantona to zanemarili, što je podstaklo i organe Srpske da u udžbenike uvedu događaje iz novije istorije, piše Glas Srpske.\nUprkos tome, ministri obrazovanja u Kantonu Sarajevo, Zeničko-dobojskom kantonu, Tuzlanskom i Unsko-sanskom kantonu odlučili su da u školske programe istorije za osmi razred osnovne škole uvedu sadržaje koji će đacima “pomoći da razumiju činjenice o opsadi Sarajeva, kao i o genocidu u Srebrenici”, tvrde ove novine.\nDirektor Pedagoškog zavoda Republike Srpske Predrag Damjanović najavio je da će i đacima u Srpskoj biti omogućeno da se upoznaju o istim sadržajima, ali iz ugla srpske istoriografije.\n5.korpus Bihać Armija BiH Bosna i Hercegovina monografija


Evropski zastupnici koji su uključeni u dijalog sa vlastima u Srbiji su nastavili virtuelne susrete sa zvaničnicima iz Beograda kako bi se raspravljalo o predstojećim izborima koji su u zemlji zakazani za 21 juni.\nPredsedavajuća delegacijom Evropskog Parlamenta (EP) za Srbiju Tanja Fajon je saopštila da su, evropski zastupnici danas razgovarali sa ministrom unutrašnjih poslova, Nebojšom Stefanovićem.\n“Od suštinske važnosti je da izborni proces u Srbiji ne ugrozi zdravlje građana, da mediji obezbede prostor za sve političke aktere i da se omogući rad međunarodnih i domaćih posmatrača,” navela je Fajon, na njenom nalogu na Twitteru.\nOna je takođe podvukla da je neophodno da sve strane “smanje tenzije i polarizaciju društva u medijima”.\nOvaj razgovor je u okviru međupartijskog dijaloga predstavnika Evropskog parlamenta, vlasti u Srbiji, dela opozicionih stranaka i predstavnika organizacija civilnog društva, čiji je cilj da se stvore uslovi za slobodne i fer izbore u Srbiji.\nIzmedju ostalih, susretu su prisustvovali I EP za Srbiju Vladimir Bilčik i ambasador Evropske unije u Srbiji, Sem Fabrici (Fabrizi). Kako se saznaje, trebalo bi da u narednim danima, ista delegacija u istom sastavu obavi virtuelni razgovor I sa predsednicom skupštine, Majom Gojković.\nProšle nedelje oni su razgovarali sa premjerkom srbije Anom Brnabić. Tanja Fajon je za Radio Slobodna Evropa (RSE) izjavila da se sa Brnabić, raspravljalo o uslovima koji su neophodni za održavanje izbora, kako će kampanja izgledati u toku pandemije, te o uslovima za rad međunarodnih posmatrača.\nSrbija je već uputila poziv ODHIR-u kao I Evropskom parlamentu da pošalju posmatračku misiju za parlamentarne izbore koji će u zemlji biti održani 21 juna.


Krizn štab je zadužen da, prije isteka sedmodnevnog roka, sagleda kompletnu epidemiološku situaciju u FBiH i sačini procjenu rizika, a radi razmatranja mogućnosti i potrebe izmjene naredbi i preporuka, te prema Vladi FBiH dostavi prijedlog novih.\nVlada Federacije BiH je, na današnjoj sjednici u Sarajevu, usvojila informaciju o epidemiološkoj situaciji COVID-19 u Federaciji BiH na dan 12.4.2021. godine, s predloženim naredbama i preporukama Kriznog štaba Federalnog ministarstva zdravstva (KŠ FMZ).\nI sljedećih sedam dana, počevši od 15.4.2021. godine, na snazi ostaje ograničavanje kretanja građana na cijelom teritoriju Federacije BiH u vremenu od 21:00 sata uvečer do 5:00 sati ujutru narednog dana.\nPredložene mjere su preventivnog karaktera, te su i dalje najmanje restriktivne u evropskom regionu. One trebaju biti produžene, jer garantuju održavanje privrednih aktivnosti, dok bi popuštanje mjera u ovom trenutku prestavljalo visoki rizik za ponovnu povećanu transmisiju virusa, a samim tim i uvođenje restriktivnijih mjera, što bi dodatno otežalo funcionisanje normalnog života i privrede


:: Naslovna strana > Glasnik broj 8 >-Pismo glavnog urednika - Ne smemo da spavamo na lovorikama\nNe smemo da spavamo na lovorikama\n- Profesor dr Dragoslav Šumarac -\nPoštovani članovi Inženjerske komore Srbije, drage kolege i koleginice, sa velikom radošću vam čestitam četvorogodišnjicu osnivanja naše strukovne organizacije. U prisustvu velikog broja zvanica, 14. juna 2007. godine održana je proslava, o čemu više možete pročitati u ovom broju Glasnika.\nPo prvi put ove godine, uručene su nagrade Inženjerske komore Srbije u tri kategorije, i to: jedna nagrada za životno delo, akademiku Nikoli Hajdinu, tri nagrade za izuzetno dostignuće u struci iz delatnosti članova Komore - Mileni Pištalo, Milanu Rakočeviću i Zoranu Radojičiću - i jedna nagrada za ostvarivanje izuzetnih rezultata na početku stručne karijere, Slaviši Kondiću.\nTu je i intervju sa gospodinom Milanom Miljevićem, diplomiranim inženjerom arhitekture i državnim sekretarom u Ministarstvu za infrastrukturu Srbije, koji je bio, uz pomoćnike Aleksandru Damnjanović i Miodraga Ralevića, predstavnik Vlade i resornog ministarstva na Danu Komore. Naći ćete i druga podsećanja na slavljeničku feštu, a dajem vam i jedan zadatak - pozivam svih 18.000 članova da preko svojih organizacija, ili kao "grupe članova", za proslavu pola decenije postojanja Komore, odmah počnete sa predlaganjem istaknutih članova Komore za nagrade za našu petogodišnjicu.\nFešta je završena, slavlje se stišava, ali mi ne smemo da spavamo na lovorikama. Zato smo odmah i počeli sa izradom Pravilnika o sadržini i načinu izrade tehničke dokumentacije za objekte visokogradnje. Imenovali smo mešovitu Komisiju od članova resornog ministarstva i Komore, u sastavu: Milan Miljević, arhitekta, i Dragoslav Šumarac, građevinac (kopredsednici), diplomirani pravnici Aleksandra Damnjanović, Natalija Stojanović i Milija Đalović, Milovan Glavonjić, elektro inženjer, Dejan Vasović i Jasminka Pavlović, arhitekte, i građevinci Ratko Salatić i Miroljub Todorović. Komisija je uradila Nacrt pravilnika koji je utvrđen na sednici Upravnog odbora Komore 31. avgusta 2007. godine. Nacrt je pred vama, cenjenim članovima Komore, i mi vas pozivamo da svoje sugestije date do 15. oktobra 2007. na email-adresu IKS-a: pravilnik@ingkomora.org.yu\nMislimo da je Nacrt od izuzetnog značaja ne samo za članove matične sekcije projektanata, nego i za izvođače. Sa boljim kvalitetom projekata biće nam ekonomičnija i sigurnija izgradnja objekata. Primetićete da smo nastojali da u priličnoj meri pojednostavimo projekte za individualne objekte do 400 kvadratnih metara.\nMoram da istaknem veliku želju članova Komisije iz resornog Ministarstva, na čelu sa gospodinom Milanom Miljevićem, državnim sekretarom, da se ovaj Pravilnik što pre usvoji. Ovo je znak da je i saradnja sa Ministarstvom za infrastrukturu, našim domicilnim ministarstvom, svakim danom sve bolja, i da ćemo i ubuduće sarađivati na sličnim projektima, svakako - sve u korist struke.\nNa već pominjanoj sednici Upravnog odbora, usvojili smo nekoliko projekata koje će raditi članovi regionalnih odbora Beograda, Novog Sada, Kraljeva, Niša, Valjeva, Čačka, Kragujevca i Subotice. Podržali smo i štampanje 12 časopisa od značaja za struku: Izgradnja, Forum +, Planer, Magazin pejzažne arhitekture, Put i saobraćaj, Arhitekt, DANS, Tehnika, Građevinski kalendar, Teorijska i primenjena mehanika, Geodetski žurnal i Arhitektura.\nSve ukazuje na to da ćemo u dolazećem periodu imati izuzetnu stručnu aktivnost. Ovakva ocena najbolje se vidi iz podatka da je na raspisane konkurse za sufinansiranje projekata prispelo preko 100 zahteva, pa će zajednička komisija Izvršnih odbora projektanata i izvođača radova imati pune ruke posla, kako bi članstvo od eksperata dobilo najsvežije stručne informacije.


Udruženje građana i privrede Hercegovine (UGIP Hercegovina) reagovalo je povodom spekulacija i netačnih informacija iznesenih u pojedinim medijima, o namjerama da ovo Udruženje obnovi porušenu Titovu vilu u Nacionalnom parku Sutjeska.\nSaopštenje UGIP Hercegovina prenosimo u cjelosti:\nTjentište je simbol jugoslovenstva i borbe protiv fašizma. Stradalo je tokom ratnih zbivanja 90 – ih godina kada su devastirani, porušeni , opljačkani i uništeni objekti, hoteli Sutjeska, Mladost, Titova vila…\nNakon 25 godina od ratnih zbivanja pojavio se donator ispred Udruženja građana i privrede Hercegovine koji je bio spreman da uloži novac i obnovi zapušteno i porušeno.\nNamjera UGIP – a bila je da uz pomoć gospodina Rodoljuba Draškovića obnovi Titovu vilu o čemu svjedoči pismo dobre namjere upućeno Ministarstvu za prostorno uređenje, građevinarstvo i ekologiju. Dostavljen je prijedlog ugovora u kome se decidno saopštava da će novoizgrađena Titova vila pripadati Nacionalnom parku Sutjeska , a da UGIP traži pravo na plodouživanje – korištenje.\nTačno je da je izvedena mehanizacija na raščišćavanju ruševina jer je na mjestu nekadašnje Titove vile ostao samo mulj i vododerina visoka i do 5 metara, a sve sa vjerom da će resorno Ministarstvo dozvoliti rekonstrukciju Titove vile i Hotela Sutjeska koji je trenutno ružna i nereprezentativna slika za sve turiste, domaće i strane.\nObzirom da nije stigla saglasnost od nadležnog Ministarstva, radovi nisu otpočeti, mada su finansijska sredstva donatora obezbijeđena, a donator, gospodin Drašković je trajno odustao od donatorstva UGIPU – u–za izgradnju porušenih objekata u Nacionalnom parku Sutjeska.\ntjentisteknez rodoljub draškovićtitova vilahercegovački knezudruženje građana i privrede hercegovine


Novi Hondin ASIMO spretniji i pametniji - Automatika.rs\nNaslovna Vesti Robotika Novi Hondin ASIMO spretniji i pametniji\nHonda je predstavila najnoviju verziju svog ASIMO(Advanced Step in Innovative Mobility) humanoidnog robota nakon što je bila relativno tiha od svog poslednjeg izdanja 2005. Međutim, poboljšanja robota pokazuju da su Hondini istraživači naporno radili tokom zatišja.\nASIMO je sada sposoban da odredi svoje ponašanje, čime je još jedan korak bliže praktičnoj primeni u okruženju gde koegzistira sa ljudima. U stanju je da hoda napred nazad, skače u mestu bez pada, skače na jednoj nozi, šeta preko ispupčenja, kao i da trči brže, premašujući svoju prethodnu maksimalnu brzinu od 4m po času sa novim rekordom od 5.7m po času.\nKada je pokrenut 2000.godine, ASIMO je imao 26 stepeni slobode. Ovaj najnoviji ASIMO ima 57 stepeni slobode. Sa poboljšanim rukama, može da pokreće svaki prst, što mu omogućava da otvori flašu i sipa sok u kartonsku čašu. Takođe je u stanju da koristi znakovni jezik, koji zahteva kompleksan pokret prstiju. Isto tako, sada može privremeno zaustaviti određenu radnju i ponoviti je posle izvršavanja različitih zadataka u međuvremenu (tj. otvaranje flaše i sipanje soka u čašu).\nPored toga ASIMO je sada u stanju da predvidi pravac u kom će osoba hodati u narednih nekoliko sekundi na osnovu informacija iz unapred podešenih prostornih senzora i može brzo utvrditi alternativni put da bi izbegao sudar sa osobom, ukoliko se procenjene lokacije osobe i ASIMO robota ukrštaju.\nNa kraju, u mogućnosti je da prati razgovor između različitih ljudi, prepoznajući lica i glasove svih koji su uključeni (čak i kada nekoliko ljudi govori istovremeno), koristeći prepoznavanje lica i analizu zvuka.\nPrethodni tekstKontrola RC servo motora preko tastera\nSledeći tekstMulti-touch PC panel sa ravnim ekranom


(NE)VEROVATNO: Soraja u „hronologiji istorijskih događaja Crne Gore“ – KOMERSANT\nA OD PUTINA: Kozaci i ples sa mladom! (VIDEO)BRUKA I SRAMOTA: Cipele „Mejd in Kosovo“ usred BeogradaPAO MU MRAK NA OČI: Novinarka Novaku postavila BEZOBRAZNO pitanje, evo kako ju je oduvao! (VIDEO)ĐURIĆ: Ako bude rešenja za Kosovo, Srbi će imati više teritorija, novca i pravaINCIDENT NA PREOBRAŽENJE: Policija sprečila mitropolita Amfilohija da obavi službu\n(NE)VEROVATNO: Soraja u „hronologiji istorijskih događaja Crne Gore“\n13. juna 2018. by Komersant\nCRNA GORA – Crnogorci su doživeli stvar za rubriku „Verovali ili ne“, a reč je o skandalu izazvanom knjigom u kojoj je paljenje džipa srpske starlete Soraje uvršten među „istorijske događaje Podgorice“.\nGradski sekretarijat za kulturu i sport Podgorice je objavio knjigu pod naslovom „Istorija Podgorice – hronologija događaja“, autora Danila Burzana, a u toj knjizi je „zapaljen džip starlete Soraje“ uvršten kao događaj koji se nabraja u „istorijske događaje Podgorice“, piše crnogorski portal CDM.\nPosted in BALKAN, ZDES\nPRETHODNAVUČIĆ SA IVANIĆEM: Srbija će uvek poštovati Dejtonski mirovni sporazum i volju sva tri naroda!\nSLEDEĆAOVO NIKO NIJE OČEKIVAO: Evo koja država se sprema da ugosti Putina i Trampa!\nSoobщenie ot opolčeniя.19.08.2018\nV эtom godu Damasskaя meždunarodnaя vыstavka stanet samoй masštabnoй\nSbornaя Sirii po borьbe vstupaet v sostяzaniя XVIII Aziatskih igr\nK юgu ot Nablusa evreйskie poselencы ranili 4 palestincev\nV provincii Hasake v rezulьtate DTP pogibli 7 čelovek\nBRUKA I SRAMOTA: Cipele „Mejd in Kosovo“ usred Beograda\n19. avgusta 2018. by Komersant\nPAO MU MRAK NA OČI: Novinarka Novaku postavila BEZOBRAZNO pitanje, evo kako ju je oduvao! (VIDEO)\nSVADBA U AUSTRIJI: Putinov ples o kome priča ceo svet (FOTO/VIDEO)


Brendovi - Vesti - Obuća - Zara - katalog, jeftina kupovina, prodaja\nSajt brenda: www.zara.com\nZara je jedan od najzastupljenijih brendova garderobe na svetskom tržištu. Ova uspešna kompanija bavi se proizvodnjom, prodajom i distribucijom konfekcijske garderobe za muškarce, žene i decu. U ponudi su linije za različite prilike, pa tako postoje kolekcije poput Zara Basic, Zara trf i Zara woman....\nZara je španski brend, a osnivač i vlasnik je španski tajkun Amanacio Ortega, u čijem vlasništvu se nalaze i drugi poznati brendovi, poput Massimo Dutti, Pull and Bear, Ozsho, Uterque, Stradivarius and Bershka. Centrala ove grupe nalazi se u gradu A Coruna u Španiji, gde je otvorena i prva prodavnica Zare 1975.godine. Kažu da je Zari potrebno svega dve nedelje da razvije nov proizvod i da ga uvede u svoje prodavnice, što je neuporedivo manje od prosečnog perioda od šest meseci koliko je potrebno drugim kofekcijskim kućama. Oko 10,000 novih modela garderobe Zara lansira godišnje. Interesantno je da Zara ne ulaže u svoj marketing, već u otvaranje novih prodavnica na novim lokacijama.\nOpsuju je kao "špansku priču o uspehu", a modni direktor brenda Luis Vitton je izjavio da je Zara najinovativniji i najprodavaniji brend na svetu.\nPrva prodavnica Zare otvorena je u glavnoj ulici grada A Coruna, a kako je uspeh rastao, tako se i broj prodavnica povećavao. Garderoba koja se prodavala u ovoj prvoj prodavnici bila je pristupačna a dizajnom je podsećala na popularne ekskluzivne brendove. Kako se ovaj koncept pokazao uspešnim, Ortega je počeo da otvara prodavnice po celoj Španiji. Ranih osamdesetih godina, Ortega je počeo da razvija novi koncept dizajniranja i lansiranja novih proizvoda. Cilj mu je bio da skrati vreme nastanka novih kolekcija, jer prosečnim periodom od 6 meseci za ovakav poduhvat, rizikovao se pad na tržištu. Ortega je shvatio da se za šest meseci promeni moda u svetu, i taj dizajn dok stigne u prodavnice više nije popularan, a predviđanje pravca kojim će se kretati modna industrija 6 meseci unapred, je suviše težak i rizičan posao. 1984. godine Orteginom timu se pridružio Jose Maria Castellano, koji je stvorio kompjuterski sistem koji je pomogao Zari da smanji proces distribucije na 10 do 15 dana. Kompanija je razvila sopstveni tim dizajnera koji danas broji 200 članova. Na ovaj način tim je u mogućnosti da brzo reaguje na promene trendova, kao i na stvaranje novih kolekcija minimalnim promenama u postojećim- na primer promenom šare ili boje materijala. Ako se neka kolekcija ne prodaje u roku od nedleju dana, Zara je povlači iz svojih prodavnica, zaustavlja dalje porudžbine i kreće na nov dizajn. Statistika kaže da se nijedna kolekcija ne zadržava u prodavnicama duže od 4 nedelje, što privlači potrošače da se vraćaju ponovo u prodavnicu, i to minimum 3 a maksimum 17 puta godišnje.\nZara novogodišnje sniženje cena\nOd 27. decembra 2012. godine u prodajnim objektima španskog brenda Zara počinje novogodišnje sniženje cena označenih proizvoda u rasponu od 10 do 30%.\nZara promo kampanja jesen/zima 2012/13\nPredstavljamo vam prve modele brenda Zara iz promotivne kampanje ovog brenda za kolekciju jesen-zima 2012/2013. godine\nZara kolekcija jesen-zima 2011/2012\nEkskluzivno vam predstavljamo prve modele brenda Zara za jesen-zima 2011/2012 iz ženske, muške i Zara Young kolekcije.\nČetiri godine brenda Zara u Srbiji\nModni brend Zara proslavlja četiri godine od kada je otvorena prva prodavnica ovog španskog brenda na tržištu Srbije.\nUskoro prodaja proizvoda Zara on-line\nLjubitelje proizvoda brenda Zara će sigurno obradovati vest da će u 2010. godini Zara početi on-line prodaju svojih proizvoda putem globalne mreže, Interneta.\nZara na trećem mestu po vrednosti brenda\nPoznati brend Zara nalazi se na trećem mestu po vrednosti brenda, na osnovu liste koja se utvrđuje svake godine. Sektor proizvođača odeće značajno je pogođen ekonomskom krizom, pa su samo dva proizvođača povećala vrednost svojih brendova u 2009. godini.


KONJIČKI KLUB PONOVO AKTIVAN: Planira se fijakerijada\nSportsko veče, u organizaciji Konjičkog kluba “Starčevac“, priređeno je u nedelju, 28. januara, u Velikoj sali Doma kulture.\nOvoj, izuzetno zanimljivoj večeri, prisustvovalo je oko 130 gostiju, a cilj okupljanja bio je prikupljanje sredstava za organizovanje trkačkog kasačkog dana kao i organizovanje, po prvi put u Starčevu - fijakerijade. Poznato je da u Starčevu već tri godine nema tradicionalnog trkačkog kasačkog dana na “Danima druženja“ zbog nedostatka novčanih sredstava, koje je većim delom donosila letina koja se gajila unutar trkačke staze na hipodromu, a koji je licitacijom pripao privatnom gazdinstvu.\nGoran Stamenković, predsednik konjičkog kluba “Starčevac“ ovom prilikom je rekao:\n- Došao je trenutak da se pomerimo sa mrtve tačke i preuzmemo stvar u svoje ruke. Zaista je sramota da posle toliko godina prekinemo tradiciju organizacije kasačkih trka. Primorani smo da se sami organizujemo nebi li došli do sredstava da ovog puta, pored trkačkog dana, organizujemo i defile ili fijakerijadu. Došli smo u situaciju da tražimo pomoć od građana a ovo je samo jedan u nizu od planiranih događaja. Već, 3. marta, u pomoć će nam priskočiti KUD “Neolit“ koji će organizovati celovečernji kocert a novac od prodaje ulaznica biće uplaćen na račun Konjičkog kluba. U planu je jedan rok koncert i još događaja o čemu će sugrađani biti blagovremeno obavešteni. Konkurisali smo na nekoliko mesta za dodelu sredstava, konkretno trenutno očekujemo odgovor od SOFKA. U nadi da ćemo prikupiti dovoljno sredstava, naknadno ćemo obavestiti javnost koji dan će se organizovati trke jer sada moramo da prihvatimo dan koji nam odredi Konjički savez Srbije. Zahvaljujem se svima koji su nam do sada pomogli u realizaciji planova i finansijski pomogli da budemo korak bliže do cilja, pozivamo sva udruženja koja na bilo koji način mogu da nam pomognu jer Starčevo zaslužuje da ima sve. Ovom prilikom dajemo podršku protestu planiranom za, 24. februar, u Beogradu, za održanje beogradskog hipodroma, najstarijeg sportskog objekta u Srbiji - rekao je Stamenković.\nTe večeri u goste starčevačkim konjušarima došli su poštovaoci ovog sporta i ljubitelji sličnih zabava, a uz skromnu novčanu uplatu svi oni su imali neograničeno piće i hranu. Pored toga, organizovana je i tombola na kojoj je podeljeno 45 nagrada. Iste večeri organizovana je i humana akcija prikupljanja novčane pomoći za Miloša Stanisavljevića koji je imao tešku saobraćajnu nesreću na Malti.


Tanjug 25. septembra 2021. 06:09\nSOLUN – U Solunu će danas, u okviru kompleksa srpskog Vojnog groblja Zejtinlik, biti obeležena 103. godišnjica proboja Solunskog fronta.\nDržavnu komemorativnu svečanost polaganja venaca i odavanja pošte srpskim vojnicima predvodiće Darija Kisić Tepavčević, ministarka za rad, zapošljavanje, boračka i socijalna pitanja.\nKomemorativnoj svečanosti prisustvovaće i ministar za rad i boračko-invalidsku zaštitu Republike Srpske Duško Milunović.\nPoštu srpskim vojnicima će odati i delegacije Ministarstva odbrane i Vojske Srbije, predstavnici Ambasade Srbije u Solunu, predstavnici udruženja opredeljenih za negovanje tradicija oslobodilačkih ratova Srbije.\nSolunski front probijen je 15. septembra 1918. godine. To je jedan od najtežih i najsudbonosnijih perioda novije nacionalne istorije. Bilo je to doba velikog stradanja vojnika i civila, koji su mesecima istrajavali u borbama koje su za cilj imale poraz neprijatelja na Solunskom frontu.


Superligaši krenuli sa centra - jugsport.net\n“GRUJA” I “CVELE” ME OBRISALI KO DELEGATA U FUDBALU\nAntić: Tončev manipulator fudbala “ južne pruge”\nVranjanci do pobede u finiš\nHome > Fudbal > Superligaši krenuli sa centra\nSuperligaši krenuli sa centra\nZVEZDA BRANI TITULU PRVAKA\nV. Stevanović - 1. avgusta 2020. 1. avgusta 2020.\nJuče je startovala Super liga Srbije. Nastupajući šampionat biće dosta specifičan u odnosu na prethode, izazvane svetskom pandemijom i donetim merama za njeno suzbijanje. Brojka od 20 klubova, većina se slaže da će ići na uštrb kvaliteta i nazadovanja domaćeg fudbala. Od novina biće primenjena nova pravila vezana za uvođenje bonus igrača, broj izmena. Poštujući donete mere za spečavanje epidemije Vlade Republike Srbije, prvi put u istoriji liga će se odigrati bez prisustva gledalaca, bar će tako biti u prvom delu sezone. Kao što smo napomenuli svaki klub Super lioge biće u obavezi da u startnoj postavi ima dva igrača mlađa od 21 godine. Preporuka je da na klupi sede dva igrača rođena 1999. i kasnije, tako da dolazimo do brojke od 40 junoša koji će započeti utakmice i još toliko će sedeti na klupi i čekati na priliku da istrće na teren. Nema sumnje da će ova novina doneti dobrobit našem fudbalu i podići kvalitet, kako na klupskom tako i reprezentativnom nivou. Kad su promene u pitanju, eksperiment započet u nastavku prošle sezone koji se tiće izmena igrača dobio je zvaničnu potvrdu, tako da će svaka ekipa moći u toku utakmice da zameni po pet igrača u tri termina.\nU cilju sprečavanja pandemije, svi klubovi su u obavezi da pre starta prvenstva testiraju sve igrače. Ukoliko se desi da prvotimac bude pozitivan na koronavirus biće izolovan od ekipe sve dok ne dobije negativan test. Takođe, igrač neće imati pravo nastupa ukoliko ima simptome, a još nije testiran.\nAko se preselimo na zeleni teren i pokušamo da se bavimo prognozama vezanim za ostvarivanje rezultata i konačnog plasmana, tu neće biti toliko nepoznanica kad je u pitanju međusobni odnos snaga. Zna se da su Crvena Zvezda i Partizan prvi favoriti, i tako je pune 22 godine, od kada je Obilić na kratko prekinuo dominaciju večitih rivala. Ako bi se bavili prognozama, što je nezahvalno, ko je bliži tituli,’’crveno-beli’’ su možda za nijansu bliži zacrtanom cilju. Trostuki su uzastopni prvaci i ukoliko se titule domognu i četvrti put biće to klupski rekord. Proteklo prvenstvo su bili najubedljiviji i odmakli su ’’crno-belima’’ nedostižnih 11 bodova. Doduše u poslednje vreme nisu tako uspešni protiv večitog rivala, naročito su bolni porazi u kupu. Duplu krunu čekaju od 2007. a poslednji put su pehar namenjen pobedniku Kupa podigli pre osam godina. Vratili su u svoje redove dva velika fudbalska znalca Kangu i Kataia, i sa legendom na klupi Dejanom Stankovićem pokušaće da nastave pobednički niz.\nPartizan je odavno prežalio titulu i sve su nade polagali u osvajanje još jednog Kupa, ali im je to zadovoljstvo uskratila novosadska Vojvodina. Igrali su grupnu fazu Lige Evrope, ali su zamalo ostali bez nokaut faze, tako kad bi vagali mišljenja smo da nemaju previše razloga da pamte po dobrom proteklu sezonu. Imaju kvalitetne strance i mlade perjanice koje predvode Stevanović, Pavlović…i ukoliko budu igrali dobro u kontinuitetu i otklone slabosti iz prošle sezone mogu se nadati tituli. Večiti rivali imaju ambicije da što dalje doguraju na međunarodnoj sceni, ali im na ruku neće ići novi sistem takmićenja gde će se u kvalifikacijama igrati po jedan meć i biće lišeni pomoći svojih navijača.\nMeđu potencijalnim izazivačima koji mogu da iznenade favorite možemo da ubrojimo Vojvodinu, Čukarički, TSC, Radnički iz Niša i Spartak ŽK. Novosađani osokoljeni osvajanjem Kupa, sigurno imaju visoke ambicije i u prvenstvu, baš kao i fudbaleri sa Banovog Brda, koji nisu blistali prošle sezone, ali su zadržali kontinuitet visokih plamana u ligi. TSC je pravo otkrovljenje i pojačani imaju ambicije da potvrde dosadašnje rezultate. Nišlije su zbog koronevirusa u svojim redovima najkasnije počeli sa pripremama i pitanje je koliko su spremni da potvrde dosadašnje rezultate. Navedeni klubovi sigurno još dugo neće moći da pariraju igrački, organizaciono i u finansijskom smislu Zvezdi i Partizanu, ali da će moći da im otkinu bod ili sva tri, u to smo ubeđeni.\nU zlatnoj sredini su Mladost, Napredak, Proleter… Kad je borba za opstanak, u problemima mogu bitiMačva(više je igrača napustilo Šabac nego što je došlo), Rad(blokiran žiro račun i imaju zabranu dovođenja igrača), Javor Matiz i Inđija su u nešto povoljnijoj situaciji. Kao po nepisanom pravilu novajlije uvek spadaju u timove kojima je unapred namenjena uloga davljenika, mada će nas pojedine ekipe demantovati, kao protekle sezone sjajni TSC. Novi Pazar se prvo borio sa koronavirusom, zatim zbog vanredne situacije nisu mogli na vreme da startuju sa pripremama, na kraju ni žreb im nije bio naklonjen i u prva dva kola dodelio im Zvezdu i Parizan. OFK Bačka, Metalac i Zlatibor su po kvalitetu približnih vrednosti i od ključne važnosti za svakog od njih biće start i prve utakmice. Ko brže uđe u ritam i dođe do željene igre beležiće bolje rezultate.\nRaspored prvog kola svih ZONA FS RIS\nRASPORED JESENJEG DELA PRVENSVA 2020/21 ZA ZONE FSRIS-a\n7. avgusta 2020. 7. avgusta 2020.\nŽitorađa punom parom u novu sezonu\nLazar Jović (21) prva lasta u “ Šimijevom jatu“\nDANILO RADONJIĆ NASTAVLJA PLEJADU NIŠLIJA U CRVENO-BELOM!


TI BiH: Krivična prijava protiv Milorada Dodika zbog prisluškivanja opozicije - IlijasNet\nIlijasNet/BiH/TI BiH: Krivična prijava protiv Milorada Dodika zbog prisluškivanja opozicije\n“Pored toga, Obavještajno-bezbjednosna agencija Bosne i Hercegovine (OBA) je odgovorna za prikupljanje obavještajnih podataka u vezi sa prijetnjama po bezbjednost Bosne i Hercegovine, i ona takve podatke može dostavljati Predsjedništvu BiH (kolektivno). Ovi podaci se mogu odnositi na prijetnje po bezbjednost, kao što su terorizam i organizovani kriminal, te se svakako ne smiju odnositi na opoziciono političko djelovanje. Ministarstvo unutrašnjih poslova Republike Srpske nema nadležnosti u pogledu prikupljanja obavještajnih podataka, te zato zabrinjava izjava Milorada Dodika da podatke iz nadziranih razgovora dobija od ministra unutrašnjih poslova Dragana Lukača. Ovo nije prvi put da Milorad Dodik prijeti u svojim političkim govorima. TI BiH je već podnosio krivične prijave protiv njega zbog izjava u nastupima i na stranačkim skupovima u izbornoj kampanji za Opšte izbore 2018.godine, a u kojima su iznesene prijetnje penzionerima, zdravstvenim radnicima, radnicima RiTE Gacko i dugima biračima, s ciljem pridobijanja podrške na izborima. Do danas nijedno tužilaštvo nije otvorilo istragu protiv njega“, navode iz Transparency International u Bosni i Hercegovini (TI BiH).\nTI BiH napominje “da je ovoga puta Milorad Dodik bez prikrivanja priznao da uspostavlja elemente totalitarne države nezakonitim prisluškivanjem svojih političkih protivnika. Tužilaštvo BiH pored navoda o neovlašćenom prisluškivanju predstavnika opozicije mora istražiti i navode koji upućuju na to da su u BiH stvorene paraobavještajne strukture kojima rukovodi entitetski ministar policije Dragan Lukač“.


Kina će zaštiti svoje interese u slučaju američke istrage - Bizlife.rs\n07:57 Peking, 15/08/2017\nKineska vlada je danas kritikovala naređenje predsednika SAD Donalda Trampa o mogućoj istrazi da li je Peking nepropisno nabavljao stranu tehnologiju i saopštila da će “preduzeti sve prikladne mere” da bi zaštitila kineske interese.\nTramp je naložio američkim trgovinskim zvaničnicima da ispitaju da li Peking suprotno pravilima zahteva od stranih kompanija da predaju tehnologiju u zamenu za pristup kineskom tržištu.\nOrganizacije tehnoloških kompanija su pozdravile Trampov potez ali ga je kinesko ministarsto kritikovalo kao “snažan unilateralizam” koji narušava duh međunarodnih trgovinskih sporazuma.\n“Ako američka strana zanemaruje činjenicu da to ne poštuje pravila multilateralne trgovine i preduzima korake da nanese štetu ekonomskim i trgovinskim vezama naših zemalja, onda kineska strana neće sedeti mirno i preduzeće sve prikladne mere za odlučnu odbranu legitimnih prava i interesa Kine”, navodi se u saopštenju ministarstva.\nTramp je u aprilu izjavio da će staviti u drugi plan sporove oko pristupa tržištu i valute dok Vašington i Peking zajednički rade na ubeđivanju Severne Koreje da odustane od razvoja nuklearnog oružja, ali su poslednjih nedelja američki zvaničnici nastavili da kritikuju kinesku politiku.\n“Verujemo da američka strana treba strogo da se pridržava preuzetih obaveza i da ne treba da postane uništitelj multilateralnih pravila”, navodi se u saopštenju.\nI pre Trampove jučerašnje objave, kinesko ministarstvo spoljnih poslova je apelovalo na Trampa da se izbegne “trgovinski rat”.


18-01-2019 23:08 Izdvojeno Srbija Politika Video\nVojno-politički komentator i analitičar Miroslav Lazanski otkrio je tajnu poslednje depeše predsednika SRJ Slobodana Miloševića koju je jedan naš general, tog 24. marta 1999. ujutru, uoči bombardovanja, odneo Amerikancima.\n- Ta depeša je bila upućena da bi se sprečilo bombardovanje. Jedan naš general je otišao da preda tu depešu, primili su ga američki generali i rekli su, doslovce: “Mi razumemo o čemu se radi, ali nažalost, voz je krenuo iz stanice!” Znači, već je bilo gotovo, ali to je bio poslednji pokušaj Miloševića da se izbegne bombardovanje - rekao je Lazanski i dodao da je verovatno Milošević ponudio Amerikancima neki ustupak.\n- Oni su i pre toga nameravali da nas bombarduju, pre svega zbog poruke Rusiji i jer se tad proslavljalo 50 godina NATO i to je trebalo "proslaviti uz vatromet".\nNavijači hrvatskog Dinama, brutalno pretukli srpskog dečaka u Vukovaru! Pogledajte OVDE.\nPočetak NATO agresije na SR Jugoslaviju


/ Duhovi prošlosti\nKnjiga Duhovi prošlosti - autor Džodi Piko - Nekoliko strana\nDžodi Piko\tDuhovi prošlosti\nOna me nikada ne bi ostavila, bar ne svojom voljom. To ću i dokazati, makar mi bilo poslednje.Džena Metkalf ostala je bez majke kada je imala samo tri godine. Čitavu deceniju kasnije, ona je i dalje uverena da je majka ne bi napustila, te nastavlja potragu koju je policija odavno zaključila. Hvatajući se za slamku, Džena proučava majčine dnevnike, u koje je Alis, naučnica koja se bavila istraživanjem emocija kod slonova, mahom zapisivala svoja stručna zapažanja. Ipak, Džena između redova uspeva da pronađe ponešto što bi joj moglo pomoći da reši zagonetku...U uzbudljivoj potrazi kroz složene hodnike vremena pridružuju joj se dva neočekivana saborca: Sereniti Džouns, vidovnjakinja koja je nekada bila poznata po daru da pronađe nestale osobe, i Verdžil Stanhoup, privatni detektiv koji je za sobom odavno ostavio najbolje istraživačke dane. Njih troje udružiće snage da otkriju istinu o Alisinom nestanku – a na tom putu moraće da postave teška pitanja, i da se suoče sa još težim odgovorima. Dok se zapisi iz dnevnika prepliću sa Dženinim sve življim sećanjima, rasplet će otkriti stvari kojima se niko nije nadao… Dirljiva, jedinstvena i originalna, ova priča savršeno dočarava svu raskoš pripovedačkog dara velike Džodi Piko.„Džodi Piko nadmašila je samu sebe!“ – Us Weekly Oznake Proizvoda\nDrama (416) ISBN\nOna me nikada ne bi ostavila, bar ne svojom voljom. To ću i dokazati, makar mi bilo poslednje.Džena Metkalf ostala je bez majke kada je imala samo tri godine. Čitavu deceniju kasnije, ona je i dalje uverena da je majka ne bi napustila, te nastavlja potragu koju je policija odavno zaključila. Hvatajući se za slamku, Džena proučava majčine dnevnike, u koje je Alis, naučnica koja se bavila istraživanjem emocija kod slonova, mahom zapisivala svoja stručna zapažanja. Ipak, Džena između redova uspeva da pronađe ponešto što bi joj moglo pomoći da reši zagonetku...U uzbudljivoj potrazi kroz složene hodnike vremena pridružuju joj se dva neočekivana saborca: Sereniti Džouns, vidovnjakinja koja je nekada bila poznata po daru da pronađe nestale osobe, i Verdžil Stanhoup, privatni detektiv koji je za sobom odavno ostavio najbolje istraživačke dane. Njih troje udružiće snage da otkriju istinu o Alisinom nestanku – a na tom putu moraće da postave teška pitanja, i da se suoče sa još težim odgovorima. Dok se zapisi iz dnevnika prepliću sa Dženinim sve življim sećanjima, rasplet će otkriti stvari kojima se niko nije nadao… Dirljiva, jedinstvena i originalna, ova priča savršeno dočarava svu raskoš pripovedačkog dara velike Džodi Piko.„Džodi Piko nadmašila je samu sebe!“ – Us Weekly Komentari\nRSD 559.00 Cena sa popustom:\nRSD 447.00\t19 MINUTA\nRSD 639.00\tPRIPOVEDAČ\nRSD 994.00 Cena sa popustom:\nRSD 795.00\tKupci koji su kupili ovaj proizvod, kupili su i sledeće:\n5+ LOGIKA I MIŠLJENJE\n5+ RAČUNANJE, OBLIK, VELIČINA\n5+ VREME I PROSTOR


Dešavanja Kampanja “Primjeri ženstva i junaštva”\nPovodom Dana žena, Evropska unija u Crnoj Gori organizovala je kampanju “Primjeri ženstva i junaštva”,u saradnji sa Djevojčicama sa klikerima.\nAmbasadorka Evropske unije u Crnoj Gori,Oana Kristina Popa kazala je da su se danas na panelu predstavile priče hrabrih, dostojanstvenih, odvažnih, snažnih Crnogorki i Evropljanki. Žena koje su bile, kako navodi, borkinje za slobodu, ratnice, dobrotvorke, naučnice i umjetnice.\n“Takođe su utabale put nevjerovatnim ženama koje su nam se danas pridružile: Kristina Bačić jedina pilotkinja u Vojsci Crne Gore, Nevena Nikolić prva osoba iz Crne Gore na vojnoj akademiji West Point u SAD, Anđela Knežević, jedina takmičarka u brdsko brzinskim trkama”, kazala je ona.\nPopa ističe da borba još nije gotova, dodaje da je borba za jednakim pravima duga i da se za nju moramo boriti svaki dan.\nNevena Nikolić, potporučnica\n“Napredak je takođe reverzibilan, posebno tokom kriza i ratnih vremena. Muškarci vode ratove, ali žene snose većinu posljedica. Danas posebno želim da odam počast ženama Ukrajine, pogođenim strašnom agresijom i brutalnim ratom, ženama koje pokazuju nevjerovatnu hrabrost”, rekla je.\nIstiče da žene u Ukrajini nijesu same, te da EU pojačava svoju podršku Ukrajini i sankcijama Rusiji.\n“Podržaćemo ukrajinsku vojsku. Naše države članice raširenih ruku primaju ukrajinske izbjeglice. Zajedno pružamo humanitarnu pomoć svima kojima je potrebna”, poručila je Popa.\nOtpravnica poslova u Ambasadi Ukrajine Natalia Fialka kazala je da su u današnjem svijetu žene aktivno uključene u politički, ekonomski, društveni i kulturni život, ali da trenutne okolnosti i mnogi sukobi u svijetu tjeraju žene da preuzimaju različite uloge.\n„U Ukrajini je prije rata sa Rusijom preko 40 odsto žena bilo na rukovodećim mjestima na svim nivoima naše zemlje. Danas vidimo žene koje su aktivno uključene u globalna pitanja, u digitalne inovacje, klimatske promjene, efikasno upravljanje državom“, rekla je Fialka.\nOna je kazala da da žene u Ukrajini imaju veliku ulogu u društvu i da ne brinu samo o porodicama.\nSa druge strane, kako je kazala, mnoge Ukrajinke su prinuđene da napuste svoje domove od neselektivnog granatiranja ruskih bombi.\nPrema njenim riječima žena je moćno ljudsko biće i može uraditi apsolutno sve.\nFialka je rekla da je prije rata učestvovala u različitim kursevima, motivaciji i podršci za mlade žene.\nPrethodni tekstOsmi mart-međunarodni dan žena\nSledeći tekstOdržana zimska avanturistička trka Bjelasički maraton 2022


Izvor: Radio 021, 02.Apr.2009, 10:37\nNakon što je odložen jučerašnji sastanak delegacija Slovenije i Hrvatske u Briselu, Francuska, Češka i Švedska pozivaju dve zemlje na konstruktivnu saradnju. Sastanak evropskog komesara za proširenje Olija Rena sa šefovima diplomatija Slovenije i Hrvatske otkazan je jer Hrvatska nije odgovorila na najnoviji Renov predlog za rešavanje graničnog spora između dve zemlje.\nB92: Odložen sastanak u Briselu\nRadio Slobodna Evropa: Sastanak šefova diplomatije Hrvatske I Srbije odložen\nOdložen sastanak Ren-Jandroković-Žbogar\nIzvor: EMportal, 01.Apr.2009, 15:37\nSastanak evropskog komesara za proširenje Olija Rena s ministrima spoljnih poslova Hrvatske i Slovenije koji je bio zakazan za danas odložen je jer u Komisiju još nije stigao odgovor Hrvatske na poslednji Renov predlog, javila je agencija Hina pozivajući se na izvore u Renovom kabinetu.\nOdložen sastanak EU, Hrvatske i Slovenije\nIzvor: Mondo, 01.Apr.2009\nEvropska komisija saopštila je da je na neodređeno vreme odložen za sredu zakazan sastanak evropskog komesara za proširenje Olija Rena sa šefovima diplomatija Slovenije i Hrvatske, Samuelom Žbogarom i Gordanom Janrokovićem.\nPozivi na konstruktivnu saradnju\nLjubljana -- Nakon što je odložen jučerašnji sastanak delegacija Slovenije i Hrvatske u Briselu, Francuska, Češka i Švedska pozivaju dve zemlje na konstruktivnu saradnju... Sastanak evropskog komesara za proširenje Olija Rena sa šefovima diplomatija Slovenije i Hrvatske, koji je juče trebalo...\n02.Apr.2009: Radio 021


''Bard'' Živa nema dilemu, Balkanska liga ili - propast! - Sportske.net\nIako je pre par dana iz UEFA stigo demanti medijskih spekulacija o kojima je ''brujao'' region, nekadašnji selektor Jugoslavije Milan Živadinović je i dalje zagovornik formiranja regionalne lige.\nOn nema nikakvu dilemu po tom pitanju, uveren je da je to najbolje rešenje za spas klupskog fudbala u našoj zemlji i regionu, ali je i svestan da mnogima to i ne odgovara.\n''Sve sem formiranja takve lige znači propast za fudbal na ovim prostorima. Pogledajte kakve rezultate postižemo u Evropi, dobijaju nas neki Azerbejdžanci, Avganistanci, ništa više ne značimo u evropskim okvirima.\nAli, očigledno da ljudima koji vode klubove na ovim prostorima nije to u interesu, jer ne bi mogli da tada da se bave malverzacijama sa prodajom igrače i stavljaju pare u svoje džepove'', izjavio je Živadinović, a prenosi ''Kurir''.\nKao argument onih koji su protiv formiranja ove lige najčešće se ističe problem bezbednosti, zbog čestog divljanja huligana na ovim prostorima. Međutim, ni to nije nepremostiva prepreka, po Živadinovićevom mišljenju, što je ilustrovao i jednim primerom iz ličnog iskustva.\n''U kojoj ligi Evrope nema problema sa navijačima, pa i u bivšoj Jugoslaviji je bilo incidenata. Kad sam igrao za Rijeku, bilo je problema. Vređali su me jer sam Srbin, ali kad je neko dobio batine, onda se sve rešilo'', zaključio je Živadinović u svom stilu.


Rusija: Cilj "oslobođenje" Donbasa, poginuo 1.351 vojnik\nUkrajinska prolazi pored požara izazvanog ruskim artiljersijskim napadom na Harkov (Foto: Aris Messinis / AFP)\nRusija je u petak saopštila da je prva faza ruske vojne operacije u Ukrajini, kako Moskva zove invaziju, uglavnom okončana i da će se usredsrediti na "oslobađanje" istočnog ukrajinskog regiona Donbas, prenosi agencija Rojters.\nSaopštenje ruskih vlasti nagoveštaj je da bi Rusija mogla da se preusmeri na ciljeve koji su više ograničeni, nakon što se suočila sa žestokim ukrajinskim otporom prvog meseca rata.\nMinistarstvo odbrane ustvrdilo je da proruski separatisti sada kontrolišu 93 odsto ukrajinskog Luganska i 54 odsto Donjecka - dva područja koja zajedno čine Donbas, prenose ruske novinske agencije.\nMinistarstvo nije isključilo mogućnost upada u ukrajinske gradove koji su pod blokadom i upozorilo da će odmah reagovati na bilo koji pokušaj da se zatvori vazdušni prostor iznad Ukrajine - što je Kijev više puta zatražio, ali NATO za sada odbija da uradi.\n"Glavni ciljevi prve faze operacije su uglavnom postignuti. Borbeni potencijal Oružanih snaga Ukrajine je značajno umanjen zbog čega je moguće da naše ključne napore usredsredimo na postizanje glavnog cilja, oslobođenje Donbasa", rekao je šef glavnog operativnog direktorata ruskog Generalštaba Sergej Rudskoj.\nUkrajinske snage potiskuju Ruse istočno od Kijeva\nVisoki diplomatski izvor u Moskvi ocenio je da je najnovije saopštenje ruskih vlasti pokušaj da se "sačuva obraz" i mogući uvod u promenu stava Rusije, prenosi Rojters.\n"Njihovi ratni ciljevi su bili mnogo širi od Donbasa, zbog čega su njihove snage bile podeljene sa loše koordinisanim napadima nespremnih trupa na više frontova. Očekivao sam mogućnost da se napori preusmere na Donbas, ali dok je Putinova retorika i dalje maksimalistička, moramo da vidimo dokaze na terenu", rekao je taj izvor.\nNeimenovani visoki zvaničnik Pentagona rekao je novinarima u petak da je Rusiji prioritet Donbas u odnosu na Kijev i da bi to mogao da bude pokušaj da ojača poziciju u pregovorima i odseče ukrajinske snage na istoku od ostatka zemlje.\nTakođe je naveo da Rusija pokušava da dovede pojačanja iz Gruzije.\nSergej Rudskoj je rekao da je u Ukrajini poginuo 1.351 ruski vojnik, a da je 3.825 povređeno. Ruska vojska nije iznosila podatke o žrtvama od 2. marta, kada je saopštila da je poginulo 498 vojnika.\nKuleba: Nema napretka u pregovorima sa Rusijom\nUkrajinska vojska tvrdi da je u borbama poginulo 15.000 vojnika, dok su NATO zvaničnici naveli da je ta cifra od 7.000 do 15.000.\nRusija je poslala desetine hiljada vojnika u Ukrajinu 24. februara da bi, kako je saopštila, oslabila vojne kapacitete svog suseda i proterala ljude koje smatra opasnim nacionalistima.\nUkrajinske snage pružaju žestok otpor, a Zapad je uveo oštre sankcije Rusiji da bi je naterao da povuče svoje snage. Ruski Generalštab saopštio je u petak da će se "operacija" nastaviti dok ruske snage ne ispune zacrtane ciljeve, ali nije izneo više detalja.\nRuska vojska je, kako je naveo Rudskoj, razmatrala dve opcije za operaciju u Ukrajini - jednu ograničenu na Donbas i drugu na celoj teritoriji Ukrajine.\nUkrajinske trupe ponovo preuzimaju kontrolu nad gradovima istočno od Kijeva, a ruske snage koje su pokušavala da osvoje prestonicu moraju da se oslanjaju na zalihe koje su već prenapregnute, saopštila je petak Britanija.


Nova saobraćajna signalizacija u Vlasenici - UPSMedia Nova saobraćajna signalizacija u Vlasenici – UPSMedia\nU okviru projekta unapređenja bezbjednosti saobraćaja u zonama škola u Vlasenici postavljena je nova saobraćajna signalizacija.\nNabavka signalizacije i opreme puta za gradske saobraćajnice i tehnički radovi izvršeni su na osnovu prethodno izrađene provjere bezbjednosti saobraćaja gradskih ulica i školskih puteva /RSA/.\nOvo je još jedan od uspješno realizovanih projekata u lokalnoj zajednici koje je podržala Agencija za bezbjednost saobraćaja Republike Srpske, sa ciljem da se nađu najbolja rješenja, u skladu sa savremenim standardima, kako bi se unaprijedilo stanje u oblasti bezbjednosti saobraćaja.\nU okviru projekta izrađena je horizontalna signalizacija, postavljeni su saobraćajni znakovi, a u zoni osnovne škole izrađena je metalna, zaštitna ograda.\nIzvođač radova je „Signal prom“ d.o.o. Zvornik, a projekat vrijednosti 39.140 KM finansiraju Agencija za bezbjednost saobraćaja Republike Srpske i Opština Vlasenica.\n← Završeno takmičenje po grupama na Novogodišnjem turniru\nZakazana 23. redovna sjednica SO Bratunac →\nnovembar 29, 2020, 6:11 pm


Metalac prekinuo golgeterski post u duelima sa Brđanima, ali ne i crni niz\nNa krilima plasmana u treće kolo kvalifikacija za Ligu konferencije, fudbaleri Čukaričkog upisali su još jednu pobedu u Superligi Srbije. U svom drugom meču, Brđani su savladali Metalac 2:1 (1:0).\nNovi gol, posle dva Voždovcu u pobedi 2:1, upisao je bivši napadač Partizana Đorđe Jovanović. Odlično je skočio na centaršut Docića, posle kratkog dodavanja Čolovića >> Pročitaj celu vest na sajtu MozzartSport.com << iz kornera, i glavom matirao do tada veoma sigurnog Strahinju Savića. Nije u toj situaciji mogao bolje da reaguje golman Metalca, koji je čak i uspeo da zakači loptu, ali možda jeste u 53. minutu. Iznenadio ga je, ipak, Milan Savić i snažnim udarcem sa dvadesetak metara duplirao prednost domaćina.\nTek posle tog drugog gola izabranici Žarka Lazetića su se trgli i zaigrali agresivnije i motivisanije da učine nešto više pred golom rivala, kao što se očekivalo da bi mogli od početka u nameri da iskoriste umor igrača Čukaričkog posle dugog puta u Baku, gde su u četvrtak savladali Sumgait 2:0.\nNagrađeni su za to pogotkom bivšeg igrača Čukaričkog, Marka Šarića u 76. minutu - glavnom na centaršut iz kornera - ali to je bilo sve. Po ukupnom utisku, više i nisu zaslužili.\nDomaćini su bili konkretniji, pored dva gola pogodili su prečku (Savić u 48, sa ivice kaznenog) i stativu (Docić u 70, direktno iz kornera) i sačuvali prednost za nastavak serije bez poraza u duelima sa Metalcem, koja traje još od 2011. godine. Ako im je za utehu, Metalac je uspeo da postigne gol protiv Čukaričkog posle nešto više od 500 minuta međusobnih duela. Prethodno su u četiri utakmice triput "glat" poraženi, a jednom je bilo 0:0.\nČukarički već u četvrtak ponovo izlazi na evropsku scenu, protiv Hamarbija na stadionu Partizana, a potom će u domaćem prvenstvu gostovati u Lazarevcu kod Kolubare. Metalac, koji posle tri kola ima jedan bod, u narednom meču dočekuje novosadski Proleter.\nIako su ispunili današnji cilj i upisali tri boda, na Banovom brdu strepeće narednih dana zbog povrede Srđana Mijailovića.\nNekadašnji vezista Crvene zvezde nezgodno je pao u finišu prvog poluvremena i povredio ruku, pa je nekoliko minuta kasnije zamenjen zbog bolova. Imao je sreće u toj situaciji da mu sudija Novak Simović pokaže samo žuti karton, iako je napravio faul kao poslednji igrač odbrane, a pred kaznenim prostorom.\nBrigu će imati u Gornjem Milanovcu, jer je ekipa u prvoj utakmici bez Prestiža, koji je otišao u Saudijsku Arabiju, delovala napadački prilično impotentno. Pretili su gosti uglavnom udarcima sa distance, a najopasniji bio je Damjan Krajišnik.\nIzvor: MozzartSport.com, 02.Avg.2021, 15:58\nDuel u Mostaru zatvara 3. kolo šampionata Bosne i Hercegovine..Posle istorijskog uspeha i plasmana u treće kolo kvalifikacija za Ligu konferencije, fudbaleri mostarskog Veleža, vraćaju se domaćim obavezama. Jeste Velež napravio neverovatno čudo izbacivši grčkog AEK-a, ali domaće takmičenje...


Ministarstvo rada i socijalne politike zatražilo hitan inspekcijski nadzor u Zavodu Pazarić\nFederalno ministarstvo rada i socijalne politike je hitno zatražilo od nadležnih institucija, svih kantonalnih ministarstava za socijalni rad da djeluju u okviru nadležnosti, ukoliko imaju smještene svoje štićenike u Zavodu Pazarić, a federalne i kantonalne uprave za inspekcijske poslove da hitno izvrše nadzor i utvrde činjenice te poduzmu odgovarajuće zakonske mjere.\n- Na današnjoj pres-konferenciji u Predstavničkom domu Parlamenta FBiH zastupnica Naše stranke Sabina Ćudić prezentirala je šokantne detalje o tretmanu štićenika u Zavodu za zbrinjavanje mentalno invalidne djece i omladine Pazarić. Na fotografijama koje je dostavila medijima vidi se kako su djeca vezana za namještaj i radijatore - saopćeno je iz Federalnog ministarstva rada i socijalne politike.\nOvo ministarstvo poziva i druge nadležne organe da djeluju u skladu sa svojim nadležnostima.\nTakođer podsjećaju kako su prava i zaštita djece regulisani međunarodnim i domaćim propisima i standardima koji moraju biti poštivani, posebno kada se radi o ranjivim kategorijama.\n- Također, za poduzimanje odgovarajućih radnji vezano za iste osobe potrebne su saglasnosti zakonskih zastupnika - navodi se u saopćenju.\nNajavljeno je da će na redovnoj sjednici Vlade FBiH, zakazanoj za petak, 22. novembra, biti razmatrana informacija o tretmanu štićenika o čemu će javnost biti informirana.